title: Richard Dreyfuss

text: Dreyfuss syntyi Brooklynissä, New Yorkissa, amerikanjuutalaisille vanhemmille. Hän muutti 9-vuotiaana perheineen Los Angelesiin ja valmistui vuonna 1965 Beverly Hills High Schoolista. Hän aloitti näyttelemisen jo nuorena Beverly Hillsissä ja pääsi jo 15-vuotiaana televisioon. Hänen elokuvadebyyttinsä tapahtui kuitenkin vasta vuonna 1967, jolloin hänellä oli vähäinen osa Mike Nicholsin elokuvassa "Miehuuskoe".


title: Richard Dreyfuss

text: Ensimmäisen pääroolinsa Dreyfuss sai elokuvasta "Syntymäfiksu" vuonna 1974. Hänelle myönnettiin Parhaan miespääosan Oscar-palkinto roolista elokuvassa "Rakkaus ei sula sateessa" (1977). Hänen muita merkittäviä elokuviaan ovat "Svengijengi '62" (1973), "Tappajahai" (1975), "Kolmannen asteen yhteys" (1977) sekä myöhemmin muiden muassa "Kyttäyskeikka" (1987) ja "Toinen kyttäyskeikka" (1993).


title: Richard Dreyfuss

text: Dreyfuss alkoi noin vuonna 1978 kärsiä kokaiiniriippuvuudesta. Neljän vuoden kuluttua hän joutui pidätetyksi huumausaineen hallussapidosta törmättyään autollaan puuhun. Hän toipui ja sai vuonna 1986 tunnetun roolin elokuvassa "Beverly Hillsin pummi". Hän pääsi Oscar- ja Golden Globe -ehdokkaaksi osastaan elokuvassa "Mr Holland's opus – elämän sinfonia" (1995). Hän on jatkanut uraansa vielä kuusikymppisenä ja esiintynyt mm. elokuvassa "Poseidon" vuonna 2006.


title: Richard Dreyfuss

text: Dreyfussin suvun mukaan näyttelijä joko polveutuu suoraan Alfred Dreyfusista tai on tälle etäisempää sukua. Väite on vahvistamaton. Dreyfuss sairastaa kaksisuuntaista mielialahäiriötä, ja Stephen Fry haastatteli häntä asian tiimoilta vuoden 2006 dokumentissaan. Dreyfussilla on tähti Hollywood Walk of Famella.


title: Richard Dreyfuss

text: Dreyfuss oli vuosina 1983–1995 naimisissa Jeramie Rainin kanssa ja sai tämän kanssa kolme lasta. Hän meni vuonna 1999 naimisiin Janelle Laceyn kanssa, mutta otti sittemmin jälleen eron ja solmi 16. maaliskuuta 2006 elämänsä kolmannen avioliiton Svetlana Erokhinin kanssa Virginian Harrisonburgissa. Pari asuu yhdessä San Diegossa.


title: Masterplan (albumi)

text: Masterplan on saksalaisen power metal -yhtye Masterplanin ensimmäinen albumi. Se julkaistiin vuonna 2003 AFM Recordsin kautta.


title: Masterplan (albumi)

text:
Rajoitetun painoksen bonusraidat:
Janne Wirman soitti suurimman osan albumin kosketinsoitinosuuksista, mutta ei voinut kuitenkaan jäädä Masterplaniin pääyhtyeensä Children of Bodomin vuoksi.


title: Tomo Miličević

text: Tomislav ”Tomo” Miličević (s. 3. syyskuuta 1979 Sarajevo, Jugoslavia (nyk. Bosnia ja Hertsegovina)) on yhdysvaltalainen muusikko ja 30 Seconds to Mars -yhtyeen entinen kitaristi. Miličević oli yhtyeen jäsen vuodesta 2003 vuoteen 2018.


title: HK Vodnik Arkangeli

text: Vodnik () on arkangelilainen jääpalloseura, joka pelaa Venäjän pääsarjassa.


title: HK Vodnik Arkangeli

text: Vodnik on perustettu vuonna 1925. Seura pelasi useita kausia Neuvostoliiton mestaruussarjassa, mutta mitalisijoja se ei koskaan saavuttanut. Vodnikin suurimmat menestysvuodet ovat ajoittuneet vuosien 1996–2005 väliselle ajalle, jolloin se voitti yhdeksän Venäjän mestaruutta. Ainoastaan vuonna 2001 se jäi hopealle mestaruuden mentyä Kransnojarskin Jeniseille. Jääpallon maailmancupin Vodnik voitti vuosina 2003 ja 2004, ja oli hopealla vuonna 2002. Kaudeksi 2006 suuri osa huippujoukkueen tähtipelaajista siirtyi Moskovan Dynamoon, minkä seurauksena Vodnik vajosi sarjassa keskikastiin ja Dynamo nousi Venäjän uudeksi superjoukkueeksi.


title: HK Vodnik Arkangeli

text: Suomalaisista Venäjän Superliigaseurassa on pelannut Sami Laakkonen kaudella 2004-2005.


title: HK Vodnik Arkangeli

text: Saavutuksia Venäjän liigassa


title: Flowing Tears

text: Flowing Tears oli saksalainen goottimetalliyhtye. Sen alkuperäistä nimeä Flowing Tears And Withered Flowers käytettiin kahdella ensimmäisellä albumilla.


title: Flowing Tears

text: Flowing Tearsilla oli uransa aikana kolme päälaulajaa. Debyyttialbumilla "Swansongsilla" (1996) lauloi Manfred Bersin; vuosina 1998–2004 laulajana toimi Stefanie Duchêne ja vuoden 2004 jälkeen Helen Vogt.


title: Flowing Tears

text: 20. lokakuuta 2004 kaksi jo yhtyeestä eronnutta alkuperäisjäsentä, Björn Lorson ja Cristian Zimmer, kuolivat liikenneonnettomuudessa.


title: Majgull Axelsson

text: Majgull Axelsson (oik. "Andersson", s. 1947 Landskrona) on ruotsalainen toimittaja ja kirjailija. Hän vietti lapsuutensa Nässjössä ja asuu Upplands Väsbyssä


title: Majgull Axelsson

text: Axelsson on ollut toimittajana päivä- ja ammattilehdissä ja tehnyt reportaaseja katulapsista ja lapsiprostituutiosta. Hän on saanut Ruotsin Teollisuustyöntekijöiden liiton kulttuuristipendin 1998 siitä, että hän on ainutlaatuisella tavalla kuvannut todellisia työoloja ja syrjäytyneitä. 1997 hän sai August-palkinnon romaanistaan "Aprilhäxan" (suom. "Huhtikuun noita").


title: Maurilio De Zolt

text: Maurilio De Zolt (s. 29. syyskuuta 1950) on italialainen uransa lopettanut maastohiihtäjä.


title: Maurilio De Zolt

text: Maurilio De Zolt kilpaili jo Lahden MM-hiihdoissa 1978. Tuolloin hän sijoittui Italian viestijoukkueen jäsenenä 11:nneksi ja 30 km:llä 17:nneksi. 50 kilometrillä hän oli 42:s, ja häntä hitaammin maaliin hiihtivät vain Liechtensteinin Herbert Ritter ja Suomen Juha Mieto.


title: Maurilio De Zolt

text: Maailman hiihtohuipulle Maurilio De Zolt nousi yli 30-vuotiaana. Ennen hänen menestyksiään vain kolme italialaista maastohiihtäjää oli saanut henkilökohtaisen arvokisamitalin ja Franco Nones oli ainoa arvokisavoittaja. De Zoltin vanavedessä muutkin italialaiset alkoivat menestyä, ja Italia nousi 1980-luvun lopulla yhdeksi maastohiihdon kärkimaista. Tämä osui yksiin luistelutyylin läpimurron kanssa, ja se olikin De Zoltin vahvempi tyyli. Viimeisen arvokisavoittonsa De Zolt sai Lillehammerin 1994 olympiakisojen viestistä, jossa hän 43-vuotiaana hiihti avausosuuden perinteisellä tyylillä.


title: Maurilio De Zolt

text: De Zolt saavutti ensimmäiset arvokisamitalinsa Seefeldin MM-kisoissa 1985. Tuolloin menestyneimmät maastohiihtäjät käyttivät jo luistelutyyliä. Oberstdorfin MM-kisoissa 1987 luistelutyyli oli erotettu omaksi lajikseen, ja De Zolt vei uuden tyylin ainoan henkilökohtaisen kultamitalin, matkana 50 kilometriä. Hän aloitti kilpailun lujaa ja johti 5,6 kilometrin väliajoissa toisena olevaa maanmiestään Albert Walderia 24 sekunnilla. Alussa hankittu johto säilyi maaliin saakka: 16,7 kilometrin kohdalla eroa Walderiin oli 27 sekuntia, 33,3 kilometrin kohdalla eroa toiseksi nousseeseen Sveitsin Andi Grünenfelderiin oli 45,5 sekuntia, ja maaliin hopeamitalimies Thomas Wassberg saapui 22,3 sekuntia De Zoltia hitaampana.


title: Maurilio De Zolt

text: Oberstdorfin 50 kilometrin kultamitali jäi De Zoltin ainoaksi henkilökohtaiseksi arvokisavoitoksi, mutta yhteensä hän sai yhdeksän arvokisamitalia.


title: Mihail Ippolitov-Ivanov

text: Mihail Mihailovitš Ippolitov-Ivanov (; 19. marraskuuta 1859 Hatsina – 28. tammikuuta 1935 Moskova) oli venäläinen säveltäjä.


title: Mihail Ippolitov-Ivanov

text: Ippolitov-Ivanov syntyi Hatsinassa Pietarin lähellä ja aloitti vuonna 1875 opiskelun Pietarin konservatoriossa. Vuonna 1882 hän valmistui säveltäjäksi opettajanaan Nikolai Rimski-Korsakov, jonka vaikutukset pysyivät vahvoina Ippolitov-Ivanovin myöhemmässäkin tuotannossa.


title: Mihail Ippolitov-Ivanov

text: Ippolitov-Ivanov vietti seitsemän vuotta Tbilisissä, jossa hänellä oli virka musiikkiakatemian johtajana ja orkesterin kapellimestarina. Vuonna 1893 hänestä tuli Moskovan konservatorion professori, ja hän johti konservatoriota vuosina 1905–1924. Hänen oppilaidensa joukkoon kuuluivat Reinhold Glière ja Sergei Vasilenko.


title: Mihail Ippolitov-Ivanov

text: Hänen tuotannossaan on Rimski-Korsakovin sävellysten lisäksi vaikutteita mm. kansanmusiikista, varsinkin georgialaisesta. Hänen tunnetuimpiin orkesteriteoksiinsa kuuluu muun muassa sarja "Kaukasialaisia kuvia" ("Kavkazskije eskizy") nro 1 op. 10 vuodelta 1894. Lisäksi hän viimeisteli Modest Musorgskin keskeneräistä oopperaa "Ženitban".


title: Alkyone

text: Alkyone tai Halkyone (, ) oli kreikkalaisessa mytologiassa tuulten hallitsijan Aioloksen ja Enareten tytär. Hän meni naimisiin Keyksin, Hesperoksen pojan kanssa.


title: Alkyone

text: Alkyone ja Keyks elivät onnellisina yhdessä Trakhiissa, jopa niin onnellisina, että he vertasivat itseään Zeukseen ja Heraan. Tämä suututti Zeuksen, ja kun Keyks lähti merelle, jumala iski alukseen vasamallaan tappaen tämän. Keyksin haamu, itse asiassa unien jumala Morfeus ilmestyi Alkyonelle kertoen mitä hänelle oli tapahtunut, ja suruissan Alkyon heittäytyi mereen. Myötätunnosta jumalat muuttivat heidät molemmat jäälinnuiksi (, "halkyon"); tämä lintu yhdistetään usein kuningaskalastajaan.


title: Alkyone

text: Koska Alkyone pesi meren äärellä, tuulen nostama aallokko esti häntä hautomasta muniaan. Hänen isänsä Aiolos pidättäytyi puhaltamasta tuulia viikon ajaksi joka vuosi ennen talvipäivänseisausta, jotta hänen tyttärensä pesintä onnistuisi. Tarina selittää sanan alkuperän termille "jäälinnun päivät" (kreikaksi "Halkyonia"), joka tarkoittaa ensisijaisesti tätä tyvenen jaksoa, jolloin talvimyrskyjä ei koskaan esiinny, mutta myös yleensäkin rauhallista aikaa.


title: Alkyone

text: Alkyone oli myös Atlaksen ja Pleionen tytär, plejadi. Orionin yritettyä ahdistella sisaruksia, Zeus muutti heidät tähdiksi tyynnytelläkseen heidän isäänsä; heidät voidaan edelleen nähdä taivaalla Seulasten tähtijoukkona.


title: Gorky Park

text: Gorky Park () on venäläinen rock-yhtye, jonka kulta-aika sijoittuu vuosille 1989–1998. Yhtye on tähän asti julkaissut yhteensä neljä albumia. Gorky Park oli 1990-luvulla hyvin suosittu Yhdysvalloissa ja Kanadassa. Gorky Park tunnetaan venäläisten stereotyyppien, kuten perinteisten venäläisten vaatteiden, balalaikan muotoisen kitaran sekä moukarin ja sirpin logossaan käytöstä.


title: Laulava muukalainen

text: Laulava muukalainen on Jarkko Even taiteilijanimellä Eve julkaistu sooloalbumi vuodelta 1986. Albumi julkaistiin uudelleen remasteroituna CD:nä vuonna 2002. Levyn kappaleet löytyvät kahta lukuun ottamatta (”Kun meri tyyntyy” ja ”Viimeinen syksy”) Even kokoelmalevyltä "20 suosikkia - Rankkasateessa".


title: Saura

text: Saura on Jarkko Even albumi vuodelta 1987.


title: Kuun poika Luca

text: Kuun poika Luca on Jarkko Even viimeisin studioalbumi vuodelta 1995.


title: Rankkasateessa

text: 20 suosikkia – Rankkasateessa on Jarkko Even kokoelmalevy vuodelta 1998. Se sisältää musiikkia hänen neljältä studioalbumiltaan vuosilta 1985–1995.


title: Eve (albumi)

text: Eve on Jarkko Even debyyttialbumi vuodelta 1985, joka julkaistiin Even erottua Dingosta edellisenä kesänä. Albumia on myyty 26 500 kappaletta ja se on Even soololevyistä ainoa, joka on ylittänyt kultalevyrajan.


title: Australian vihreät

text: Australian vihreät () on vihreää ideologiaa Australiassa edustava poliittinen puolue.


title: Australian vihreät

text: Australian vihreiden juuret ovat vuonna 1972 perustetussa United Tasmania Groupissa, jota pidetään maailman ensimmäisenä vihreänä puolueena. Puolue nykyisellään on perustettu 1992, ja sillä on yhdeksän paikkaa nykyisessä 76-jäsenisessä senaatissa:Australian vihreiden puoluejohtaja huhtikuusta 2012 alkaen on Christine Milne sen jälkeen, kun puoluetta 16 vuoden ajan johtanut Bob Brown ilmoitti jäävänsä eläkkeelle. Puolueen varapuheenjohtajaksi Christine Milnen tilalle valittiin kansanedustaja Adam Bandt.


title: Australian vihreät

text: Vuoden 2010 parlamenttivaaleissa vihreät lisäsivät edustustaan senaatissa yhdeksään paikkaan ja saivat ensimmäisen kansanedustajansa parlamentin alahuoneeseen. Lakimies Adam Bandt valittiin vuonna 2010 kansanedustajaksi Melbournen vaalipiiristä, jota Australian työväenpuolue oli pitänyt hallussaan vuodesta 1906 alkaen.


title: Elisabet – kultainen aikakausi

text: Elisabet – kultainen aikakausi on Shekhar Kapurin ohjaama elokuva Englannin kuningattaren Elisabet I:n elämästä valta-ajan alkupuolelta eteenpäin. Se julkaistiin 2007 ja on jatko-osa Elisabetin varhaisemmista vaiheista kertoneelle elokuvalle "Elisabet" vuodelta 1998. Ohjaaja on sama ja pääosaa esittää edelleen Cate Blanchett. Käsikirjoittajina ovat William Nicholson sekä edeltäjän käsikirjoittaja Michael Hirst.


title: Elisabet – kultainen aikakausi

text: On vuosi 1585. Euroopan mahtavinta valtiota, katolista Espanjaa, hallitsee kuningas Filip II (Jordi Molla). Koska Filip pitää protestanttista Englantia uhkana ja koska englantilaiset laivat ovat ryhtyneet rosvoamaan espanjalaisia aluksia, Filip tahtoo ryhtyä sotaan maata vastaan. Hän suunnittelee valtaavansa Englannin ja tekevänsä tyttärestään Isabellasta (Aimee King) Englannin kuningattaren Elisabetin (Cate Blanchett) tilalle.


title: Elisabet – kultainen aikakausi

text: Englannissa Elisabetin neuvonantaja sir Francis Walshingham (Geoffrey Rush) painostaa kuningatarta, sillä tämä ikääntyy kaiken aikaa ja on yhä lapseton. Ilman uutta perillistä Skotlannin Maria Stuartista (Samantha Morton) tulee Englannin seuraava hallitsija. Kuningattarelle esitellään soveliaiden kosijoiden muotokuvia, mutta Elisabet kieltäytyy menemästä naimisiin, vaikka esimerkiksi Itävallan arkkiherttua Kaarle (Christian Brassington) on korviaan myöten ihastunut häneen.


title: Elisabet – kultainen aikakausi

text: Walter Raleigh (Clive Owen) esittäytyy Elisabetin hoville palattuaan Uudesta maailmasta. Hän tarjoaa kuningattarelle perunoita, tupakkaa, kaksi alkuperäisamerikkalaista sekä kultaa, joka on peräisin espanjalaisaluksista, joiden hän väittää olleen kykenemättömiä ”jatkamaan matkaansa”. Espanjan suurlähettiläs (William Houston) esittää vastalauseensa. Elisabet määrää, että alkuperäisamerikkalaisista huolehditaan hyvin, ja kieltäytyy ottamasta kultaa vastaan.


title: Elisabet – kultainen aikakausi

text: Raleigh kiehtoo Elisabetia, sillä miehen kertomukset löytöretkistä lumoavat hänet. Hän pyytääkin suosikkihovineitoaan Elizabeth Thockmortonia (Abby Cornish) (lempinimeltään Bess) tarkkailemaan Raleighia. Myös Bess pitää Raleigia puoleensavetävänä ja ryhtyy tämän kanssa salasuhteeseen. Sillä välin Elisabet kysyy neuvoa astrologiltaan, tri John Deeltä (David Threlfall), joka ennustaa kahden valtakunnan joutuvan sotaan. Dee ei voi kuitenkaan kertoa, kumpi valtakunnista selviää sodasta voittajana, jättäen Elisabetin pohtimaan Englannin ja oman valtansa kohtaloa.


title: Elisabet – kultainen aikakausi

text: Lontoolaiset jesuiitat juonittelevat yhdessä Filipin kanssa murhatakseen Elisabetin ja asettamalla tämän tilalle Maria Stuartin. Filip kutsuu juonta ”englantilaiseksi hankkeeksi”, mutta historiallisesti juoni tunnetaan nimellä Babington-salaliitto. Walsingham saa kuitenkin tietää juonesta. Vangittu Maria lähettelee salaisia kirjeitä jesuiitoille, jotka määräävät Anthony Babingtonin (Eddie Redmayne) murhaamaan Elisabetin.


title: Elisabet – kultainen aikakausi

text: Walsingham varoittelee Elisabetia Espanjan kasvavasta voimasta ja katolisten juonista. Toisin kuin edeltäjänsä ja sisarpuolensa Englannin Maria I, Elisabet kieltäytyy pakottamasta kansaansa (joista puolet on katolilaisia) kääntymään protestanttisuuteen. Siitä huolimatta Elisabetin murhaa juonittelevat teloitetaan, mukaan lukien Bessin serkku (Steven Robertson), jota Bess ei onnistu suojelemaan. Saadessaan kuulla, että Walsingham on kiduttanut hänen serkkuaan ja tappanut tämän, Bess kääntyy Raleighin puoleen saadakseen lohtua. Bessin ja Raleighin salainen suhde aiheuttaa heidän välilleen kuitenkin myös jännitteitä, sillä Bess tahtoisi pitää Raleighin Englannissa, mutta Raleigh itse tahtoo palata takaisin Uuteen maailmaan.


title: Elisabet – kultainen aikakausi

text: Walsinghamin papistiveli (Adam Godley) tietää Elisabetia vastaan käydyistä juonista. Paljastuu, että Walsingham on ollut täysin tietoinen juonista saatuaan Maria Stuartin salaiset kirjeet käsiinsä. Hän heittää veljensä vankilaan ja paljastaa juonet Elisabetille, joka kohtaa vihaisena Espanjan diplomaatit. Espanjan suurlähettiläs teeskentelee viatonta, syyttää Elisabetia espanjalaisalusten kullan viemisestä ja vihjailee kuningattaren olevan seksuaalisessa suhteessa Raleighin kanssa. Kuningattaren miessaattajien ja espanjalaisten joukon välille syntyy miltei miekkataistelu. Elisabet heittää espanjalaiset ulos hovistaan. Sillä välin Filip kaataa Espanjan metsät rakentaakseen Voittamattoman armadan Englantia valloittamiseksi.


title: Elisabet – kultainen aikakausi

text: Maria kirjoittaa kirjeitä antaen hyväksyntänsä Elisabetin salamurhalle. Babington syöksyy katedraaliin Elisabetin ollessa siellä rukoilemassa ja osoittaa tätä aseellaan. Elisabet levittää käsivartensa ilmeisen pelottomana. Babington painaa liipaisinta, ja ase laukeaa. Ensin Walshingham ei käsitä, miksi ase ei aiheuttanut Elisabetille vammoja, mutta myöhemmin petturi paljastaa kidutettuna, ettei aseessa ollut luotia.


title: Elisabet – kultainen aikakausi

text: Elisabet saa tietää Marian olleen osallisena murhajuonessa, ja Walsingham vaatii, että Maria teloitetaan pelotteeksi muille salaliittolaisille. Elisabet on vastahakoinen, mutta suostuu siitä huolimatta. Maria tuomitaan kuolemaan maanpetoksesta. Verenpunaisessa asussa (punainen on katolisten liturginen väri marttyyreille) teloituspölkylle laskeutuvan Marian kaula katkaistaan. Walsingham käsittää, että Marian teloitus itse asiassa kuului jesuiittojen juoneen; Filip ei koskaan aikonut tehdä Mariasta kuningatarta. Koska paavi ja muut katoliset johtajat kuitenkin pitävät Mariaa Englannin oikeana kuningattarena, Filip saa Marian kuolemasta tekosyyn ja paavin suostumuksen lähteä sotaan Englantia vastaan.


title: Elisabet – kultainen aikakausi

text: Englannissa Raleigh pyytää saada lähteä takaisin Uuteen maailmaan, mutta Elisabet kieltäytyy päästämästä häntä. Sen sijaan Elisabet antaa Raleighille aatelisarvon ja tekee tästä Kuninkaallisten vartijoiden kapteenin. Bess saa tietää odottavansa Raleighin lasta ja rukoilee Raleighia lähtemään pois maasta. Raleigh päättää kuitenkin jäädä ja naida Bessin salassa. Heidän yöllisten vihkiäistensä aikana Elisabet herää linnassaan nähdessään oudon unen. Muutaman viikon kuluttua Elisabet hakee Bessin puheilleen. Bess tunnustaa odottavansa Raleighin lasta ja olevansa naimisissa Raleighin kanssa. Raivostunut Elisabet sättii Bessiä ja muistuttaa tätä siitä, ettei tämä saa mennä naimisiin ilman hänen suostumustaan. Kuningatar tuntee itsensä petetyksi ja karkottaa Bessin hovista sekä vangitsee Raleighin hovineitonsa viettelemisestä.


title: Elisabet – kultainen aikakausi

text: Walsingham järjestää 11 vuotta nuoremman veljensä Williamin vapaaksi ja vietäväksi maanpakoon Ranskaan sillä ehdolla, että tämä ei enää ikinä yritä palata takaisin Englantiin.


title: Elisabet – kultainen aikakausi

text: Espanjan armada alkaa lähestyä Englannin kanaalia. Elisabet antaa anteeksi Bessille ja vapauttaa Raleighin, jotta tämä voisi liittyä sir Francis Draken mukaan taisteluun. Elisabet pitää puheen sotilasjoukoilleen Tilburyssa istuessaan sotahevosen selässä täydessä haarniskassa. Espanjan alukset ja armeija ovat paljon suurempilukuiset kuin Englannin, mutta taistelun viime hetkillä puhkeaa raju myrsky, joka puhaltaa espanjalaisalukset kohti rantaa rikkoen heidän muodostelmansa sekä vaarantaen heidän aluksensa. Espanjalaiset pudottavat ankkurin, minkä ansiosta englantilaiset voivat lähettää alusten joukkoon palavia laivoja. Rannikolla sijaitsevassa päämajassaan Elisabet kävelee rannan kielekkeille ja katselee liekehtivää espanjalaisarmadaa. Filipin suunnitelmat ovat tuhoutuneet.


title: Elisabet – kultainen aikakausi

text: Elisabet vierailee Walsinghamin kuolinvuoteella pyytäen vanhaa ystäväänsä viimein lepäämään. Sitten hän käy tapaamassa Raleighia ja Bessiä ja siunaa heidän lapsensa. Elisabet vaikuttaa selviytyneensä viimein voittajana henkilökohtaisesta koettelemuksestaan omaksuen jälleen roolinsa Neitsytkuningattarena sekä Englannin kansan äitinä.


title: Elisabet – kultainen aikakausi

text: "Kultainen aikakausi" sai yleisesti edeltäjäänsä vaatimattomamman vastaanoton. Elokuvan ulkoiset puitteet olivat edeltäjäänsä suurellisemmat mutta se ei yltänyt draaman osalta samaan intensiteettiin kuin edeltäjänsä.


title: Elisabet – kultainen aikakausi

text: Alexandra Byrne sai elokuvasta puvustuksen Oscar-palkinnon ja Blanchett oli toisen kerran ehdokkaana naispääosan Oscar-palkinnon saajaksi saman henkilön esittämisestä.


title: Oudenaarde

text: Oudenaarde () on kunta Itä-Flanderin provinssissa, Belgiassa. Vuoden 2017 alussa siellä oli 30 972 asukasta. Kunnan pinta-ala on 68,06 neliökilometriä.


title: Petsamo (täsmennyssivu)

text: Petsamo tarkoittaa seuraavia asioita:


title: Marit Bergman

text: Liv-Marit Bergman (s. 21. toukokuuta 1975) on ruotsalainen muusikko. Bergman on julkaissut kolme sooloalbumia, jotka ovat menestyneet erinomaisesti hänen kotimaassaan. 1990-luvulla Bergman soitti riot grrl punk -yhtye Candysuckissa. Lisäksi hän on esiintynyt ja levyttänyt muutamissa muissa musiikkiprojekteissa. Bergman on kotoisin Rättvikistä, mutta asuu nykyään Tukholmassa.


title: Marit Bergman

text: Marit Bergmanin soolodebyyttialbumi "3.00 A.M. Serenades" julkaistiin vuonna 2002 hänen oman levy-yhtiönsä Sugartoy Recordingsin kautta. Kriitikot ylistivät albumia ja BMG julkaisi sen uudelleen seuraavana vuonna. Bergman palkittiin vuoden naisartistina P3 Guld -gaalassa 2003.


title: Marit Bergman

text: Toinen albumi "Baby Dry Your Eye" ilmestyi maaliskuussa 2004. Se nousi suoraan Ruotsin albumilistan ykköseksi ja sai myös suurta suosiota kriitikoilta. Bergman sai viisi Grammis-ehdokkuutta ja voitti kaksi sarjaa: vuoden säveltäjä ja vuoden naisartisti. Lisäksi hän sai kaksi P3 Guld -palkintoa: vuoden naisartisti ja ”Guldmicken” eli vuoden live-esiintyjä.


title: Marit Bergman

text: Vuonna 2005 julkaistiin live-DVD "Live at Rival". Kolmas sooloalbumi "I Think It's a Rainbow" julkaistiin syyskuussa 2006. Tammikuussa 2007 "Elle"-lehti valitsi Bergmanin vuoden parhaiten pukeutuvaksi naiseksi.


title: Marit Bergman

text: Suomessa Bergman on konsertoinut kolmesti: The Cardigansin lämmittelijänä vuonna 2003, Tavastia-klubilla syksyllä 2006 sekä Pietarsaaressa kesällä 2007.


title: Marit Bergman

text: Bergman on aiemmin ollut toimittajana "Darling"-aikakauslehdessä. Lisäksi hän on kirjoittanut kirjaan "Pilluparvi" artikkelin tyttöbändeistä.


title: Eddie Albert

text: Eddie Albert, oikealta nimeltään Edward Albert Heimberger, (22. huhtikuuta 1906 – 26. toukokuuta 2005) oli suosittu yhdysvaltalainen teatteri- ja elokuvanäyttelijä, luomuviljelijä, ympäristönsuojelija ja hyväntekeväisyyden harrastaja. Hänet nimettiin Oscar-ehdokkaaksi 1954 roolisuorituksestaan elokuvassa "Loma Roomassa" (1953).


title: Eddie Albert

text: Eddie Albertilla on tähti Hollywoodin Walk of Famella osoitteessa 6441 Hollywood Boulevard.


title: Eddie Albert

text: Eddie Albert syntyi saksalaiseen siirtolaisperheeseen 22. huhtikuuta 1906 Rock Islandissa Illinoisissa ja sai syntymässä nimen Edward Albert Heimberger. Eddie oli vanhin Julia ja Frank Heimbergerin viidestä lapsesta. Hänen isänsä oli kiinteistökauppias ja äitinsä kotiäiti.


title: Eddie Albert

text: Albertin ollessa vain vuoden ikäinen perhe muutti Minneapolisiin Minnesotaan. Elämä uudessa ympäristössä oli aluksi vaikeata, ja hän joutui ensimmäisiin töihinsä lehdenjakajaksi jo kuusivuotiaana. Ensimmäisen maailmansodan sytyttyä Albertia kiusattiin saksalaisen syntyperänsä vuoksi koulussa. 14-vuotiaana hän pääsi high schooliin, jossa liittyi koulun näytelmäkerhoon. Näyttelemisen ohella lukeminen oli hänelle mieluinen harrastus – kaikkea filosofiasta tieteisiin. High schoolin jälkeen Albert meni Minnesotan yliopistoon, jossa erikoistui kaupallisiin aineisiin. Suunnitelmat liikemiesurasta kaatuivat kuitenkin vuoden 1929 suuren pörssiromahduksen vuoksi. Tämän jälkeen Albert teki elääkseen useita vaihtelevia töitä, kuten lauloi, esiintyi trapetsitaiteilijana, kauppasi vakuutuksia ja esiintyi yökerhossa.


title: Eddie Albert

text: Albert pudotti nimestään loppuosan Heimberger, koska se poikkeuksetta väännettiin muotoon ”Hamburger”, ja otti virallisesti nimen Eddie Albert. Vuonna 1933 hän muutti New Yorkiin, jossa pääsi mukaan toiseksi isännäksi suosittuun radiolähetykseen "The Honeymooners – Grace and Eddie Show", jota tehtiin kolme vuotta. Albert oli hyvin suosittu radiossa, minkä vuoksi Warner Brothers tarjosi hänelle sopimusta vuonna 1936.


title: Eddie Albert

text: Eddie Albertin näyttelijänura ulottui seitsemälle vuosikymmenelle. 1930-luvulla hän näytteli teatterissa Broadwaylla, ja jo 1936 hän esiintyi televisiossa RCA:n ensimmäisessä televisiolähetyksessä. Albert teki ensiesiintymisensä valkokankaalla vuoden 1938 Hollywood-versiossa Broadway-näytelmästä "Brother Rat", jossa näyttelivät myös Ronald Reagan ja Jane Wyman.


title: Eddie Albert

text: 1950-luvulla hän esiintyi useissa Hollywood-tuotannoissa muun muassa Lucille Ballin ja Dean Martinin rinnalla. Albert sai yleensä näkyviä sivurooleja, joissa hän esitti sankarin tai pääosanäyttelijän parasta kaveria, kuten vuoden 1953 menestyselokuvassa "Loma Roomassa" yhdessä Gregory Peckin ja Audrey Hepburnin kanssa.


title: Eddie Albert

text: 1960-luvulla Albert siirtyi televisioon, jossa näytteli sarjassa "Green Acres". 1971 hän vieraili murhaajana kenraali Hollisterin roolissa televisiosarjassa "Columbo" (episodi "Dead Weight"). 1980-luvulla hänet nähtiin Carlton Travisin roolissa televisiosarjassa "Viinitila Falcon Crest", jossa hänen vastanäyttelijänään oli jälleen Jane Wyman.


title: Eddie Albert

text: Albertin viimeinen osa valkokankaalla oli hallituksen puheenjohtajan rooli elokuvassa "Johtokunta" (1985), jossa näytteli myös Danny DeVito.


title: Eddie Albert

text: Toisen maailmansodan aikana Eddie Albert palveli luutnanttina Yhdysvaltain merivoimissa Tyynellämerellä. Hän kunnostautui Tarawan taistelussa vuonna 1943 pelastamalla useita haavoittuneita tulen alta, mistä hänet palkittiin pronssitähdellä.


title: Eddie Albert

text: Albert oli naimisissa näyttelijä María Marguerita Guadalupe Boldao y Castilla O’Donnellin kanssa vuodesta 1945 tämän kuolemaan (1985) saakka. Viimeisinä vuosinaan Albert kärsi Alzheimerin taudista, vaikka olikin toimintakykyinen loppuun saakka. Hän kuoli keuhkokuumeeseen 99-vuotiaana Kalifornian kodissaan "Pacific Palisadesissa" 26. toukokuuta 2005. Hänen poikansa Edward Albert, joka oli muusikko, laulaja ja linkvisti, kuoli 55-vuotiaana vain vuosi isäänsä myöhemmin. Eddie Albertilla oli myös ottotytär Maria Albert Zucht, joka hoiti isänsä liikeasioita.


title: Me hirviöt (televisiosarja)

text: Me hirviöt () on vuosina 1964–1966 CBS-televisioyhtiölle tuotettu yhdysvaltalainen 70-osainen tilannekomediasarja. Mustavalkoinen sarja kertoo omakotilähiössä goottilaisessa kartanossaan asuvasta, kuuluisia elokuvahirviöitä muistuttavasta Munsterien perheestä. Aikaisemmin sarjan suomennosnimi oli "Mitäs me Hirviöt". ABC-televisioyhtiö tuotti samoihin aikoihin "The Addams Family" -sarjan, jossa on paljon samoja piirteitä.


title: Luoma-ahon nuorisoseura

text: Luoma-ahon Nuorisoseura r.y. Alajärvellä Luoma-ahon kylässä toimiva nuorisoseura. Yhdistys kuuluu jäsenenä Etelä-Pohjanmaan Nuorisoseuraan. Yhdistyksen puheenjohtajana on Merja Hannulabacka-Mäki ja sihteerinä Mika Korkea-aho.


title: Luoma-ahon nuorisoseura

text: Yhdistyksen juuret ulottuvat vuonna 1912 Luoma-ahon kylään perustettuun lukurenkaaseen. Jo 1914 lukurengas muutettiin kirjastoseuraksi, jonka nimeksi tuli Luoma-ahon kylän kirjastoseura. Kirjastoseura liittyi jäseneksi Suomen Kirjastoseuraan. Varsinainen nuorisoseura perustettiin 1920 nimellä Luoma-ahon nuorisoseura. Nuorisoseura liittyi jäseneksi Etelä-Pohjanmaan Nuorisoseuraan ja myös Lappajärven aluepiiriin.


title: Luoma-ahon nuorisoseura

text: Yhdistys oli valtakunnallisesti esillä julkisuudessa 1983, koska maatalousministeriö otti kielteisen kannan Luoma-ahon nuorisoseuran ja Luoma-ahon maamiesseuran yhteisesti järjestämien kesäjuhlien sianjuoksukilpailu-tapahtumaan sioille aiheutuvan kohtuuttoman rasituksen vuoksi. Vastaava kilpailu oli järjestetty jo edellisenä vuonna, ja se oli ollut jo silloin yleisömenestys. Sianjuoksukilpailu kuitenkin pidettiin, eikä siitä jälkikäteen aiheutunut järjestäjille oikeudellisia seuraamuksia. Tapahtumaan osallistui lähes 5000 katsojaa ja järjestäjät saivat näin tapahtumasta tuloja toiminnalleen muutamien seuraavien vuosien aikana.


title: PlayStation Home

text:
PlayStation Home (Home™) oli Sonyn kehittämä 3D virtuaalimaailma yhteisöpalvelu PlayStation 3 -pelikonsolille.Sitä pidettiin alun perin kopiona Second Life pelistä, mutta siitä puuttui mahdollisuus käyttäjien luomaan sisältöön. Se oli osa PlayStation Networkia. Palvelun julkinen betatestaus alkoi 11. joulukuuta 2008 eli se oli vapaassa testikäytössä.
Kuten virtuaalimaailmapeleissä yleensä käyttäjä pystyi luomaan pelikonsolilleen avatarin eli virtuaalihahmon. Hahmon mukana tuli oma huone, jota pystyi sisustamaan erilaisista saavutuksista saaduilla esineillä. Käyttäjät pystyivät puolestaan keskustelemaan ja kiertämään palvelun virtuaalimaailmoja keskenään.


title: PlayStation Home

text: Palvelusta pystyi suoraan siirtymään peleihin, joka mahdollisti turnausten ja muiden tapahtumien järjestämisen ystävien kanssa.


title: PlayStation Home

text: Palvelu esiteltiin Game Developers Conferencessa 7. maaliskuuta 2007. Se oli ilmainen ja sen asennuspaketin piti olla alle puolen gigatavun kokoinen. Home tuli ladattavaksi PlayStation 3:n käyttöjärjestelmäpäivityksen mukana.


title: PlayStation Home

text: Vuoden 2007 E3-pelitapahtumassa Homesta kerrottiin lisätietoa. Vaatevalikoimasta tuli runsas ja palvelun sisäisiin televisioihin pystyi pistämään pyörimään minkä tahansa videon tai pelin, jonka muut näkivät.


title: PlayStation Home

text: PlayStation Homessa oli myös paljon maksullista sisältöä. Käyttäjä pystyi vierailemaan pelin sisäisessä kauppakeskuksen (Shopping Centre) eri kaupoissa joissa oli myynnissä vaatteita ja huonekaluja, jota voi käyttää.


title: PlayStation Home

text: PlayStation Home suljettiin 1. huhtikuuta 2015, joten palvelua ei voi enää käyttää.


title: Belgian Grand Prix 1996

text: Belgian Grand Prix 1996 oli Formula 1 -sarjan historian 594. osakilpailu, joka ajettiin 25. elokuuta 1996 Spa-Francorchampsin radalla. Kilpailun voitti Ferrari-kuljettaja Michael Schumacher.


title: City-Center

text:
City-Center oli Viljo Revellin vuosina 1958–1960 Helsinkiin laatima yleissuunnitelma, joka käsitti kokonaisuudessaan Kaivokadun, Keskuskadun ja Aleksanterinkadun rajaaman korttelin. Tarkoitus oli luoda yhtenäinen arkkitehtoninen ja toiminnallinen kokonaisuus. Revellin kuoltua 1964 Heikki Castrén jatkoi City-Centerin suunnittelutyötä.
Sen toteuttaminen täydellisenä olisi edellyttänyt vanhan rakennuskannan purkamista ja näin ollen merkittäviä kaupunkikuvallisia muutoksia. Suunnitelmasta toteutettiin vain 1967 valmistunut Makkaratalo Kaivokadun ja Keskuskadun kulmaan. Siinä on nykyisin Citycenter -niminen kauppakeskus. Tontilta purettiin Theodor Höijerin 1870 suunnittelema kulmatalo, Skohan talo, jossa aikoinaan oli toiminut Suojeluskuntain kauppa Oy, sekä pieni yksikerroksinen liikerakennus Keskuskadulta. Muita suunnitelman purettavaksi edellyttämiä, mutta siltä välttyneitä rakennuksia ovat Tallbergin talo (1899) Aleksanterinkatu 21:ssä ja Hermeksen talo (1898) Aleksanterinkatu 19:ssa, Keskuskadun kulmassa.


title: Kirsti Simonsuuri

text: Kirsti Katariina Simonsuuri (s. 26. joulukuuta 1945 Helsinki) on kirjailija ja antiikin kirjallisuuden tutkija.


title: Kirsti Simonsuuri

text: Kirsti Simonsuuri kirjoitti ylioppilaaksi Tyttönormaalilyseosta vuonna 1965, suoritti Postgraduate Diploman Edinburghin yliopistossa Skotlannissa 1969 ja valmistui filosofian kandidaatiksi Helsingin yliopistosta vuonna 1971. Filosofian tohtoriksi (PhD) Simonsuuri väitteli Cambridgen yliopistossa Englannissa vuonna 1977.


title: Kirsti Simonsuuri

text: Vuosina 1978–1981 Simonsuuri toimi kirjallisuuden apulaisprofessorina ja professorina Oulun yliopistossa. Simonsuuri on työskennellyt tutkijana Cambridgessa (1971–1977, 2003), Strasbourgissa, Bostonissa (1984-1986), New Yorkissa (1986–1988), Pariisissa (1989–1990), Berliinissä (1992–1993, 2001), Oxfordissa (1994), Budapestissa (2003–2004) ja Uppsalassa (2006–2007), johtajana Suomen Ateenan-instituutissa 1995–1997 sekä Suomen Akatemian akatemiatutkijana.


title: Kirsti Simonsuuri

text: Kirsti Simonsuuren isä oli kansanrunouden tutkija Lauri Simonsuuri. Simonsuuren avopuoliso on Pirkko Hämäläinen.


title: Pavilijonki

text: Pavilijonki [sic] ("The Pavilion") on C. Grant Mitchellin ohjaama western-elokuva, joka julkaistiin suoraan videolle vuonna 2004. Elokuvan pääosissa näyttelevät Craig Sheffer, Patsy Kensit, Richard Chamberlain ja Daniel Riordan.


title: Luettelo My Little Pony -sarjan poneista

text: Tähän luetteloon on koottu My Little Pony -sarjan poneja.


text: (Suomenkieliset nimet suluissa) "(Lasketaan ensimmäisen sukupolven poneihin)"(Suomenkieliset nimet suluissa)


text: (Suomenkieliset nimet suluissa)


text: Kolmannen sukupolven poneja on olemassa noin 300 erilaista.


text: Butterscotch on kullanvärinen poni, jolla on vaaleankullanväriset jouhet. Hänen silmänsä ovat tummankultaiset, joissa on vaaleankultaiset viivat ja punaiset sydämet. Butterscotchin söpöysmerkki on kaksi oranssia tikkaria punaisilla nauhoilla ja vihreillä tikuilla. Hänen kaviosydämensä on punainen. Butterscotch pitää leikekirjojen ja korttien tekemisestä Razzaroon kanssa. Tunnetaan suomeksi myös nimellä "Toffee".


text: Daisyjo on lila poni, jolla on keltaiset jouhet opaalikimalteella. Daisyjon silmät ovat keväänvihreät, joissa on keltaiset viivat ja vaaleanoranssit sydämet. Hänen söpöysmerkkinsä on oranssirajainen valkoinen tuhatkauno. Daisyjon kaviosydän on keltainen. Daisyjo on esiintynyt myös nimellä"Tuhatkauno".


text: Desert Rose on valkoinen poni, jolla on vaaleanpunaiset jouhet helmiäiskiilteellä. Hänen silmänsä ovat vedenvihreät, joissa on kirkkaanvihreät viivat ja pinkit sydämet. Hänen söpöysmerkkinsä on pinkki ruusu ja vihreä varsi. Kaviosydän on pinkki. Desert Rose rakastaa antaa ystävilleen kukkia. Suomenkielinen nimi on "Ruusunen".


text: Fluttershy on vaaleankeltainen poni, jolla on pinkit jouhet. Hänen silmänsä ovat siniset. Hänen söpöysmerkkinsä on kolme perhosta, joilla on pinkit siivet ja siniset tuntosarvet. Fluttershy on eläinrakas ja ujo. Fluttershyn suomennettu nimi on "Lepatus".


text: Kimono on lila poni, jolla on tummanlilat jouhet. Hänen silmänsä ovat vihreät, joissa on vaaleanvihreät viivat ja pinkit sydämet. Söpöyskuvio on kaksi kelta-lila-valkoista paperilyhtyä. Kaviosydän on pinkki. Kimono pitää Ponyvillen markkinoilla käymisestä. Nimi on suomeksikin "Kimono".


text: Minty on vaalean mintun värinen poni, jolla on pinkki kaviosydän. Mintyn jouhet ovat vaaleanpunaiset, joissa on valkoista joukossa. Mintyn silmät ovat lilat, joissa on vaaleanpunaiset viivat ja samanväriset pisteet. Söpöysmerkki on kolme piparminttukarkkia. Minty keräilee sukkia ja rakastaa hullunkurisia, nurinkurisia päiviä. Suomeksi tunnettu myös nimellä "Piparminttu".


text: Pinkie Pie on tummanpinkki poni, jolla on sininen kaviosydän. Jouhet ovat vaaleanpunaiset. Pinkie Pien söpöysmerkki on rypäs keltaisia ja sinisiä ilmapalloja. Pinkie Pien silmät ovat tummansiniset, joissa on vaaleansiniset viivat ja vaaleanpunaiset sydämet. Pinkie Pie on hyvin utelias ja hänen lempiherkkunsa on popcorn. Pinkie Pie tunnetaan suomeksi myös nimellä "Marsipaani".


text: Rainbow Dash on vaaleansininen poni, jolla on lila kaviosydän. Hänen harjansa on pinkki, oranssi ja vihreä, mutta häntä on lila ja sininen. Rainbow Dashin silmät ovat vaaleanlilat, joissa on vihreä-kelta-pinkit sateenkaaret ja vihreät sydämet. Rainbow Dashin söpöysmerkki on kelta-vihreä-sini-pinkki-lila sateenkaari kahden pilven välissä. Rainbow Dash pitää sateenkaarella ratsastamisesta ja opettaa myös Baby Pink Sunsparklea ratsastamaan sateenkaarella. Suomessa Rainbow Dash tunnetaan myös nimellä "Sateenkaari".


text: Huom: Vaikka tämän sukupolven poneilla onkin osittain samat nimet kuin edeltäjillään, niiden taustat, ulkomuoto ja luonteenpiirteet eroavat edeltäjistään. My Little Pony: Ystävyyden taikaa -sarjassa ei suomenneta ponien nimiä.


text: Twilight Sparklen söpöysmerkki: Pinkki tähti, jonka ympärillä pienempiä valkoisia tähtiä.


text: Applejackin söpöysmerkki: Kolme punaista omenaa.


text: Pinkie Pien söpöysmerkki: Kaksi sinistä ilmapalloa keltaisella narulla ja yksi keltainen ilmapallo sinisellä narulla.


text: Rainbow Dashin söpöysmerkki: Pilvi, josta sinkoutuu sateenkaarisalama. Väreinä punainen, sininen ja keltainen.


text: Rarityn söpöysmerkki: Kolme sinistä timanttia


text: Fluttershyn söpöysmerkki: Kolme vaaleanpunaista perhosta sinisillä tuntosarvilla ja keholla


text: Söpöysmerkkiklubilaiset ovat koulua käyviä nuoria varsoja, jotka ovat perustaneet eräänlaisen klubin. Yhdessä he yrittävät saada söpöysmerkit, mutta söpöysmerkki ilmestyy vain, kun poni ymmärtää oman erilaisuutensa ja kykynsä. Babs Seed on Apple Bloomin serkku Manehattanista (Harjattan) ja tulee mukaan kolmannella kaudella. Muut klubilaiset asuvat Ponyvillessä. 10.10.2015 lähtien klubilaisillakin on ollut söpöysmerkit.


title: Henriikka

text: Henriikka ja "Henrika" ovat naisen etunimiä, Henrik-nimen naispuolisia vastineita. Henriikka on nimen suomenkielinen muoto, useissa muissa kielissä on käytössä muoto Henrika tai Henrica. Henriikan nimipäivä on Suomessa suomenkielisessä kalenterissa 19. tammikuuta samoin kuin Henrikinkin, ja sama päivä on myös suomenruotsalaisessa kalenterissa Henrikan nimipäivä. Ennen vuotta 2010 Henriikan nimipäivä oli päivää myöhemmin, 20. tammikuuta.


title: Henriikka

text: Suomessa nimi Henriikka on 1900-luvun alusta vuoden 2009 loppuun mennessä annettu 6211 ja Henrika 1516 henkilölle, jotka kaikki ovat naisia. Nimestä ovat kehittyneet etunimet Henna, Henni ja Riikka.


title: Keltarintavireo

text: Keltarintavireo ("Vireo flavifrons") on amerikkalainen varpuslintu. Lajin kuvaili ja nimesi Louis Jean Pierre Vieillot 1808.


title: Keltarintavireo

text: Linnun pituus on noin 14 cm ja paino 15–21 g. Rinta ja kurkku ovat keltaiset, pää ja niska oliivinvihreät, vatsa valkoinen ja yläpuoli harmaan, mustan ja valkoisen kirjava. Tummalla siivellä on 2 valkoista siipijuováa. Silmän ympärillä on keltainen rengas. Nokka on tumma ja kerttumaisen voimakas. Sukupuolet ovat samanvärisiä. Koiras laulaa myös talvehtimisalueella.


title: Keltarintavireo

text: Kanadan eteläisemmistä osista läpi Yhdysvaltain itäisen puoliskon Meksikonlahdelle saakka. Lajin kanta on elinvoimainen ja maailman populaation koko on noin 1,4 miljoonaa yksilöä. Laji on muuttolintu, joka talvehtii Keski-Amerikassa ja Etelä-Amerikan koillisosassa. Vähäinen osa talvehtii Floridassa. Laji on tavattu myös Euroopassa.


title: Keltarintavireo

text: Pesimäaikana erityyppiset metsät, pääasiassa sekametsät. Talvehtimisseuduilla trooppiset sademetsät 1 800 metrin korkeuteen saakka.


title: Keltarintavireo

text: Pesä on puussa usein melko korkealla, jopa 15 metrin korkeudella, ja se on oksanhaaraan ripustettu kasvinosista rakennettu malja. Munia on 3–5, tavallisesti 4.


title: Keltarintavireo

text: Syö hyönteisiä, hämähäkkejä ja muita pieniä selkärangattomia. Syksymmällä syö myös marjoja ja hedelmiä.


title: Lot-et-Garonne

text: Lot-et-Garonne on departementti Lounais-Ranskassa. Se on saanut nimensä Garonne- ja Lot-jokien mukaan. Departementti koostuu neljästä arrondissementista, 40 kantonista ja 319 kunnasta. Sen pinta-ala on 5 361 neliökilometriä ja siellä on 322 283 asukasta (vuonna 2006).


title: Lot-et-Garonne

text: Lot-et-Garonne on yksi Ranskan 83:sta alkuperäisestä departementista, jotka luotiin Ranskan vallankumouksen jälkeen vuonna 1790.


title: National Medal of Arts

text: National Medal of Arts (suomennettuna "Kansallinen taidemitali") on Yhdysvaltain kongressin vuonna 1984 luoma palkinto, jolla kunnioitetaan taiteen alalla menestyneitä yhdysvaltalaisia. Palkinnon saajat valitsee liittovaltion kulttuuritukivirasto National Endowment for the Arts ja sen myöntää seremoniallisesti Yhdysvaltain presidentti.


title: National Medal of Arts

text: Runoilija Adrienne Rich kieltäytyi vuonna 1997 "National Medal of Artsista" poliittisista syistä.


title: National Medal of Arts

text: Mitalin on suunnitellut kuvanveistäjä Robert Graham.


title: Reijo Jokela

text: Reijo Jokela on suomalainen korkeushyppyvalmentaja. Hän on valmentanut muun muassa Oskari Fröséniä, Mikael Rajalaa, Niko Kyyhkystä, Reetta Kalliota ja Eleriin Haasia.


title: The Gift – Enne

text: The Gift – Enne on Sam Raimin ohjaama elokuva. Elokuva on yliluonnollisia aineksia sisältävä jännityselokuva. Päähenkilö Annie Wilson (Cate Blanchett) sekaantuu murhamysteeriin, kun hän todistaa rikoksen ennustajan kyvyillään.


title: Duncan Hunter

text: Duncan Lee Hunter (s. 31. toukokuuta 1948) on yhdysvaltalainen republikaanipoliitikko. Hän on edustanut Kaliforniaa edustajainhuoneen jäsenenä vuodesta 1981. Hän on toistuvasti äänestänyt NAFTAn kansainvälisiä vapaakauppasopimuksia vastaan. Hänen vaikutuksestaan Yhdysvaltain-Meksikon rajalle on alettu rakentaa turva-aitaa laittoman maahanmuuton rajoittamiseksi.


title: Duncan Hunter

text: Hän pyrki republikaanipuolueen presidenttiehdokkaaksi vuoden 2008 vaaleihin, mutta ei saanut riittävää kannatusta ensimmäisissä esivaaleissa ja lopetti kampanjan Nevadan esivaalien jälkeen. Hän ilmoitti tukevansa Mike Huckabeeta.


title: Duncan Hunter

text: Hunter osallistui Vietnamin sotaan vuosina 1969–1971. Hän valmistui lakimieheksi 1976. Hunterin jäätyä eläkkeelle hänen poikansa, Duncan D. Hunter, joka palveli Yhdysvaltain merijalkaväen upseerina Irakin sodassa, asettui ehdolle samasta vaalipiiristä 2008 kongressivaaleissa ja tuli valituksi.


title: Duncan Hunter

text: Hunter vastustaa aborttia ja alkion kantasolujen käyttöä lääketieteessä. Hän vastustaa aikataulun asettamista joukkojen vetämiselle Irakista. Hän on ilmoittanut kannattavansa taktisten ydinaseiden käyttöä Iranin ydinkriisin ratkaisemiseksi, mikäli muut vaihtoehdot ovat käytetyt.


title: Duncan Hunter

text: Hunter ilmoitti 30. lokakuuta 2006 hakevansa republikaanien presidenttiehdokkuutta 2008 presidentinvaaleissa. Hän sai kannatusta joissakin piirikunnissa eri puolilla maata, mutta jäi valtakunnallisesti suhteellisen tuntemattomaksi ja lopetti kampanjoinnin tammikuussa 2008.


title: Matka kuuhun (vuoden 1902 elokuva)

text: Matka kuuhun ("Le Voyage dans la lune") on Georges Mélièsin ohjaama, tuottama ja käsikirjoittama ranskalainen lyhyt mustavalkoinen mykkä tieteiselokuva vuodelta 1902. Elokuva perustuu Jules Vernen romaanin "Maasta Kuuhun" ideoihin. Elokuvan tunnetuimmassa kohtauksessa avaruusalus osuu kuu-ukkoa silmään.


title: Matka kuuhun (vuoden 1902 elokuva)

text: "Matka kuuhun" on Mélièsin kuuluisimpia teoksia ja tieteiselokuvan varhainen klassikko. Elokuvalla on ollut merkittävä vaikutus koko lajityyppiin aina nykypäiviin asti.


title: Matka kuuhun (vuoden 1902 elokuva)

text: Kaikkien käsin ruutu ruudulta väritettyjen kopioiden luultiin kadonneen, mutta vuonna 1993 Barcelonasta löytyi huonokuntoinen kela, joka entisöitiin ja esitettiin toukokuussa 2011.


title: Matka kuuhun (vuoden 1902 elokuva)

text: Elokuva alkaa kun Mélièsin itsensä esittämä professori Barbenfouillis yrittää saada kollegansa vakuuttuneeksi ja lähtemään matkalle Kuuhun. Matka alkaa ja ohjusmainen avaruusalus osuu ja uppoaa ihmismäisesti kuvatun kuu-ukon silmään. Kuussa tiedemiehet törmäävät pian paikallisiin asukkaisiin (”Selene”), jotka johdattavat vierailijat kuninkaansa luokse. Tiedemiehet kuitenkin huomaavat, että kuun asukkaat katoavat muuttuen pölypilveksi, kun heitä koskettaa sateenvarjolla. Niinpä vierailijat onnistuvat karkaamaan ja palaavat sankareina Maahan, Pariisiin.


title: Y&T

text: Y&T (Yesterday & Today, ) on vuonna 1974 perustettu kalifornialainen rockyhtye.


title: Y&T

text: London Records julkaisi yhtyeen kaksi ensimmäistä albumia; "Yesterday & Today" 1976 ja "Struck Down" 1978. Niiden jälkeen levy-yhtiö vaihtui A&M Recordsiin, jolle merkittävimmät julkaisut olivat "Earthshaker" 1981, "Black Tiger" 1982, "Mean Streak" 1983 ja "In Rock We Trust" 1984. Myöhempiä albumeja on julkaissut lisäksi Geffen Records ja Avex Trax.


title: Y&T

text:
Y&T:n perustajajäsenet olivat Dave Meniketti (kitara ja laulu), Leonard Haze (rummut),
Phil Kennemore (basso) ja Joey Alves (kitara). 1980-luvulla tapahtui parikin muutosta kokoonpanossa, 1986 Jimmy DeGrasso korvasi Hazen ja 1989 Stef Burns korvasi Alvesin.
Virallisesti yhtye ilmoitti lopettaneensa vuonna 1991, joskin joitakin keikkoja soitettiin sen jälkeenkin.


title: Y&T

text:
Vuonna 2001 Y&T kasattiin uudelleen kokoonpanolla Meniketti, Kennemore, Burns ja Haze. Burns kuitenkin korvattiin pian John Nymanilla, joka oli aiemmin laulanut taustoja yhtyeen levyillä. Vuonna 2006 Haze korvattiin Mike Vanderhulella.
Y&T:n suurimmat hitit olivat 1980-luvulta "Summertime Girls" ja "Mean Streak". Parhaiten myynyt albumi oli "In Rock We Trust", joka oli 46. Billboardin albumilistalla ja jota myytiin 450 000 kappaletta.


title: Y&T

text: Yhtyeen basisti Phil Kennemore kuoli 7. tammikuuta 2011 keuhkosyöpään. Phil Kennemore oli yksi bändin tärkeimmistä biisintekijöistä, David Meniketin ohella.


title: Y&T

text: Yhtyeen alkuperäinen rumpali Leonard Haze menehtyi 11. syyskuuta 2016 61-vuotiaana. Hän oli kärsinyt vuosia keuhkoahtaumataudista.


title: Y&T

text: Yhtyeen alkuperäinen kitaristi Joey Alves kuoli 12. maaliskuuta 2017 63-vuotiaana paksusuolen tulehdukseen ja siitä aiheutuneisiin komplikaatioihin.


title: Mackinac Bridge

text: Mackinac Bridge on Yhdysvalloissa sijaitseva riippusilta, joka ylittää Mackinacinsalmen ja yhdistää Michiganin osavaltion ylemmän ja alemman niemimaan toisiinsa. Siltaa suunniteltiin 1880-luvulta lähtien, mutta se avattiin liikenteelle vasta vuonna 1957, vuosikymmenten kamppailun jälkeen. Sillan suunnitteli David B. Steinman. Se johtaa St. Ignacen kaupungista pohjoisessa Mackinaw Cityyn etelässä.


title: Üzeyir Hacıbəyov

text: Üzeyir Hacıbəyov (17. syyskuuta 1885 Ağcabədi – 23. marraskuuta 1948) oli azerbaidžanilainen säveltäjä.


title: Üzeyir Hacıbəyov

text: Hacıbəyov syntyi Ağcabədissa lähellä Şuşaa. Hänen isänsä toimi sihteerinä kuuluisalle runoilija Xurşidbanu Natəvanille, jolta tuleva säveltäjä sai vahvoja vaikutteita. Hän oli jo lapsena musikaalisesti lahjakas, ja vuonna 1908, 22 vuoden iässä, hän sävelsi hyvin vähän varsinaista alan koulutusta saaneena täysimittaisen oopperan.


title: Üzeyir Hacıbəyov

text: Koulutukseltaan Hacıbəyov oli opettaja; hän oli opiskellut vuosina 1899–1904 Gorin opettajainseminaarissa ja sai ensimmäisen paikkansa Hadrutista. Työskenneltyään siellä vuoden hän asettui Bakuun, jossa hän jatkoi matematiikan, maantiedon, historian, azerin, venäjän ja musiikin opetusta. Hän myös julkaisi kaupungissa turkkilais-venäläis-turkkilaisen sanakirjan (1907) sekä teoksen aritmeettisista ongelmista (1908).


title: Üzeyir Hacıbəyov

text: Vaikka Azerbaidžanissa ja azerin kielessä tapahtui Hacıbəyovin elinaikana lukuisia muutoksia, hänen onnistui luoda varsin menestyksekäs ura säveltäjänä; tuotantoon kuuluu muiden muassa seitsemän oopperaa ja kolme musiikkikomediaa. Vuonna 1920 perustettu Bakun musiikkiakatemia on saanut lisänimen Hacıbəyovilta, ja säveltäjää pidetään azerbaidžanilaisen taidemusiikin isänä. Hän keräsi ja julkaisi useita kansanlauluja säveltäjä Müslüm Maqomayevin kanssa ja julkaisi vuonna 1945 maansa kansanmusiikin perusteista myös kirjan.


title: Üzeyir Hacıbəyov

text: Hacıbəyov oli Bakun musiikkiakatemian professori sekä vuosina 1928–1929 ja 1939–1948 johtaja. Hän oli kahdesti edustajana Neuvostoliiton korkeimmassa neuvostossa. Hänellä oli Leninin kunniamerkki, useampi Stalin-palkinto ja vuodesta 1938 Neuvostoliiton kansantaiteilijan arvonimi. Hän kuoli diabeteksen komplikaatioihin 63-vuotiaana. Hänen säveltämänsä on Azerbaidžanin kansallislaulu "Azərbaycan marşı".


title: Mark Reizen

text: Mark Osipovitš Reizen (, 3. heinäkuuta 1895 – 25. marraskuuta 1992) oli venäläinen oopperalaulaja, lyyrinen basso.


title: Mark Reizen

text: Reizen syntyi juutalaiseen sukuun, ja hänellä oli neljä veljeä ja yksi sisko. Kaikki harrastivat musiikkia. Reizen oli ensimmäisen maailmansodan veteraani ja opiskeli insinööriksi, mutta myös laulua Harkovassa Federico Bugamellin johdolla vuosina 1919–1920.


title: Mark Reizen

text: Reizen debytoi Harkovan oopperassa vuonna 1921, jolloin hän esitti Pimenin roolin Modest Mussorgskin teoksessa "Boris Godunov". Hän siirtyi Leningradin Mariinski-teatteriin vuonna 1925 ja kierteli vuosina 1929–1930 Pariisissa, Berliinissä, Monte Carlossa ja Lontoossa.


title: Mark Reizen

text: Reizen työskenteli Bolšoi-teatterin johtavana bassona vuodesta 1930 vetäytymiseensä 1954 ja sai sinä aikana mainetta muiden muassa Nikolai Rimski-Korsakovin, Aleksandr Borodinin, Charles Gounod'n, Mihail Glinkan ja Richard Wagnerin töiden tulkitsijana.


title: Mark Reizen

text: Reizen jatkoi opettamista vuodesta 1967. Hän piti resitaalin 80-vuotispäivänsä kunniaksi ja esitti prinssi Greminin roolin Pjotr Tšaikovskin "Jevgeni Oneginissa" Bolšoissa 90-vuotisjuhlassaan heinäkuussa 1985. Hänelle myönnettiin Stalin-palkinnot vuosina 1941, 1949 ja 1951. Hän kuoli äkillisesti 97 vuoden iässä Moskovassa.


title: Italian Grand Prix 1996

text: Italian Grand Prix 1996 oli Formula 1 -sarjan historian 595. osakilpailu, joka ajettiin 8. syyskuuta 1996 Monzan huippunopealla radalla. Kilpailun voitti Ferrari-kuljettaja Michael Schumacher. Kilpailua pitkään johtanut Jean Alesi oli toinen ja kolmanneksi ajoi Mika Häkkinen.


title: Fuksianpunainen

text: Fuksianpunainen väri on sävyltään pinkin ja violetin sekoitus ja se on saanut nimensä verenpisaroiden suvun tieteellisestä nimestä "Fuchsia". Värin nimenä fuksianpunaista () alettiin käyttää Britanniassa 1892. Fuksianpunainen on myös saman värinen kuin magenta (M), jota nimitystä käytetään yhdestä CMYK-värinmuodostuksen pääväreistä. CMYK-väreillä luodaan nelivärikuvia muun muassa väritulostimilla. Magenta on vihreän käänteisväri. Tämä värisävy puuttuu valon kirjosta. Näemme sen silloin, kun näköjärjestelmän pitkäaaltoisille punaisille ja lyhytaaltoisille sinisille valoille herkät näkösolut ovat aktiivisia.


title: Evolution 4.0

text: Evolution 4.0 on power metal -yhtye Thunderstonen neljäs studioalbumi, julkaistu 14. maaliskuuta 2007. Se sisältää kappaleet "Face in the Mirror" ja "Forevermore", joilla yhtye osallistui vuoden 2007 Euroviisujen Suomen karsintaan.


title: Evolution 4.0

text: Albumi debytoi Suomen virallisen listan kymmenennellä sijalla, ja pysyi listalla yhteensä neljä viikkoa.


title: Justice League: Injustice for All

text: Justice League: Injustice for All on vuoden 2002 marraskuussa julkaistu videopeli. Se perustuu animaatiosarjaan Justice League, jonka kehittäjänä toimi Saffire Corporation.


title: Justice League: Injustice for All

text: Oikeuden Puolustajat yhdistävät voimansa pysäyttääkseen Injustice Gang -ryhmän. Pelin tarina alkaa Justice Leaguen samannimisestä jaksosta "Injustice for All".


title: Justice League: Injustice for All

text: Jokaisella tasolla pelattavia hahmoja on kaksi, joiden avulla pyritään löytämään piilotettuja avainkortteja ja kohtaamaan kentän pääpahis. Myös jokaisella sankarilla on oma erikoiskyky perusliikkeiden lisäksi.


title: Morgan Spurlock

text: Morgan V. Spurlock (s. 7. marraskuuta 1970 Parkersburg, Länsi-Virginia) on yhdysvaltalainen dokumenttielokuvaohjaaja, televisiotuottaja ja käsikirjoittaja, joka tunnetaan parhaiten dokumenttielokuvastaan "Super Size Me", jossa hän pyrki esittelemään McDonald's-ruoan terveydellisesti negatiivisia vaikutuksia syömällä ainoastaan McDonald'sin ruokaa kolmesti päivässä kuukauden ajan. Spurlock on myös tositelevisiosarja "30 Days":n (30 Päivää) tuottaja ja tähti.


title: Morgan Spurlock

text: Spurlock suoritti tutkinnon Bachelor of Fine Arts (BFA) filmissä New York University:n Tisch School of the Arts:sta vuonna 1993.


title: Morgan Spurlock

text:
Spurlock syntyi Parkersburgissa Länsi-Virginiassa ja asuu nykyisin New Yorkissa.
Ennen "Super Size Me":n tekoa Spurlock toimi näytelmäkirjailijana. Hän voitti palkintoja näytelmästään "The Phoenix" niin New York International Fringe Festivalissa vuonna 1999 kuin myös Route 66 American Playwriting Competitionissa vuonna 2000. Hän loi myös "I Bet You Will" -ohjelman MTV-musiikkikanavalle.


title: Rauhanpiippu

text: Rauhanpiippu eli "calumet" on Pohjois-Amerikan alkuperäiskansojen pyhä piippu, jota perinteisesti käytettiin uskonnollisissa ja sosiaalisissa tilaisuuksissa. Rauhanpiippu koostui varresta ja pesästä, jossa poltettiin tupakanlehtiä ja yrttejä. Eri intiaaniheimot käyttivät erilaisia yrttisekoituksia. Piiput oli yleensä valmistettu kaoliniitista ja usein tehty jonkin eläimen muotoon. Piippu ja varsi olivat usein samaa materiaalia, mutta pitkien seremonipiippujen varret valmistettiin yleensä puusta ja koristeltiin helmin, sulin tai piikkisian piikein. Kieltäytyminen vastaanottamasta tarjottua rauhanpiippua katsottiin yleensä loukkaukseksi.


title: Rauhanpiippu

text: Rauhanpiippuja käytettiin lähes kaikkialla Pohjois-Amerikassa, mutta eniten niiden käyttö painottui algonkin- ja sioux-kielisten kansojen keskuuteen. Preeriaintiaanien arvellaan omaksuneen rauhanpiipun maanosan itäosien maanviljelijä-intiaaneilta.


title: Rauhanpiippu

text: Piipun käyttö vakiintui merkiksi vihollisuuksien lopettamisesta, mutta alkuaan sitä käytettiin laajemminkin eri rituaaleissa. Rituaali alkoi piipun sytyttämisestä ja sen ojentamisesta seremonian johtajalle. Hän imi piipusta ensimmäiset savut ja puhalsi ne kohti taivasta. Sitten hän antoi piipun vasemmalla puolellaan olevalle, ja näin piippu kiersi auringon suuntaisesti. Seremonian uskottiin suojaavan osallistujia kaikelta vihamielisyydeltä.


title: Zeeta-funktio

text: On olemassa useita matemaattisia funktioita, jotka tunnetaan zeeta-funktiona. Näistä tunnetuin on Riemannin zeeta-funktio.


title: Zeeta-funktio

text: Muita merkittäviä zeta-funktiota ovat:


title: Adolf Butenandt

text:
Adolf Friedrich Johann Butenandt (24. maaliskuuta 1903 Bremerhaven – 18. tammikuuta 1995 München) oli saksalainen biokemisti. Hän sai Nobelin kemianpalkinnon vuonna 1939 työstään sukupuolihormonien tutkimisessa. Palkinto jaettiin Butenandtin ja Lavoslav Ružičkan kesken. Aluksi natsihallinto pakotti hänet kieltäytymään palkinnosta, mutta toisen maailmansodan jälkeen vuonna 1949 hän vastaanotti palkinnon.
Opiskelunsa Butenandt aloitti Marburgin yliopistossa. Myöhemmin hän liittyi Adolf Otto Reinhold Windausin johtamaan työryhmään Göttingenin yliopistossa. Butenandt valmistui filosofian tohtoriksi 1927. Windauksen ja Schering-yhtiössä toimineen Walter Schöllerin neuvosta Butenandt rupesi tutkimaan munasarjasta erittyviä hormoneja. Hänen tutkimuksensa johtivat estronin ja muutamien muiden naishormonien löytämiseen. Nämä hormonit eristettiin tuhansista litroista virtsaa.


title: Adolf Butenandt

text: Habilitaationsa jälkeen Butenandt toimi lehtorina Göttingenissä. Myöhemmin hän toimi Gdańskin teknillisessä yliopistossa professorina. Vierailtuaan Yhdysvalloissa Butenandtista tuli Kaiser Wilhelm -instituutin johtaja vuonna 1936. Vuonna 1936 hän liittyi Saksan kansallissosialistisen työväenpuolueen jäseneksi. Toisen maailmansodan aikana hän työskenteli sodankäyntiin liittyvien projektien parissa. Kun instituutti siirtyi vuonna 1945 Tübingeniin Butenandtista tuli professori Tübingenin yliopistoon. Instituutti siirrettiin Müncheniin, missä Butenandt toimi Münchenin yliopistossa professorina.


title: Adolf Butenandt

text: Butenandt selvitti mulperiperhosnaaraiden tuottaman feromonin bombykolin rakenteen.


title: Mettupalayam

text: Mettupalayam () on kaupunki ja kunta Tamil Nadun osavaltiossa, Intiassa. Kaupungissa on 66 213 (2001) ja se sijaitsee Bhavani-joen varrella 38 kilometrin päässä Coimbatoresta.


title: Mettupalayam

text: Mettupalayamista lähtee Nilgirin rautatie, joka kuuluu Unescon maailmanperintöluetteloon, sekä autotiet Nilgirivuorille. Kaupunki onkin merkittävä kauppapaikka tuoreille hedelmille ja vihanneksille, jotka tulevat vuorilta. Niitä myydään täältä ympäri Coimbatoren piirikuntaa.


title: Hamilton Fish III

text: Hamilton Fish III (s. Hamilton Stuyvesant Fish, 7. joulukuuta 1888 – 18. tammikuuta 1991) oli yhdysvaltalainen republikaanisen puolueen poliitikko.


title: Hamilton Fish III

text: Fish syntyi Garrisonin kylässä New Yorkissa merkittävään poliitikkosukuun. Hänen isänsä oli kansanedustaja Hamilton Fish II ja äitinsä Emily o.s. Mann. Hänen isänsä isä oli Hamilton Fish, joka oli toiminut ulkoministerinä ja kuvernöörinä sekä istunut kuusi vuotta Yhdysvaltain senaatissa.


title: Hamilton Fish III

text: Fish kävi lapsuudessaan sveitsiläistä Chateau de Lancyn koulua Genevessä, jossa hän oppi puhumaan ranskaa ja pelaamaan jalkapalloa. Kesät hän vietti perheensä kanssa Baijerissa. Myöhemmin hän kävi St. Mark’s Schoolia Massachusettsissa. Hän kuvasi itseään ”B-luokan oppilaaksi”, mutta oli huomattavan lahjakas eri urheilulajeissa.


title: Hamilton Fish III

text: Fish valmistui St. Mark’sista vuonna 1906 ja lähti Harvardin yliopistoon. Hän jatkoi jalkapalloharrastustaan menestyksellä; nämä ansiot toivat kaksinkertaisen "College Football All-America Team" -maininnan ja vuonna 1954 paikan College Football Hall of Famessa. Hän oli mukana organisoimassa Harvardin lakikoulun jalkapallojoukkuetta.


title: Hamilton Fish III

text: Fish valmistui Harvardin yliopistosta vuonna 1909 "cum laude" -arvosanoin historiasta ja valtio-opista. Hän sai myöhemmin sotilaspalveluksestaan Kunnialegioonan merkin.


title: Hamilton Fish III

text: Fish oli aktiivinen politiikassa 1910-luvun alusta saakka. Hänet valittiin New Yorkin edustajainhuoneeseen vuonna 1914.


title: Hamilton Fish III

text: Fish täytti vuonna 1920 Edmund Plattilta vapautuneen paikan Yhdysvaltain edustajainhuoneessa. Lopulta hän istui edustajainhuoneessa yhtämittaisesti vuoteen 1945; hän oli menettänyt pitkäaikaisen paikkansa edellisen vuoden vaaleissa. Hänen seuraajansa oli Peter A. Quinn.


title: Hamilton Fish III

text: Fish tuli kongressivuosinaan tunnetuksi kommunisminvastaisuudestaan. Hänet muistetaan myös Franklin D. Rooseveltin ja tämän "New Dealin" vastustajana.


title: Hamilton Fish III

text: Fishiä syytettiin isolationismista ja natsisuhteista. Hänen väitettiin muun muassa saaneen noin 41 000 nykydollaria ”natsimyönteisistä lähteistä”. Sittemmin Fish syytti Robert F. Cutleria kunnianloukkauksesta ja vaati tältä 250 000 dollarin korvauksia natsisympatiahuhujen levittämisestä.


title: Hamilton Fish III

text: Fish julkaisi lyhyen ensimmäisen maailmansodan historian ja omaelämäkerran "Memoir of an American Patriot". Hän perusti Order of Lafayetten vuonna 1958.


title: Hamilton Fish III

text: Myös Fishin poika Hamilton Fish IV (tunnetaan myös nimellä Hamilton Fish, Jr.) nousi tunnetuksi poliitikoksi.


title: Hamilton Fish III

text: Hamilton Fish III eli 102-vuotiaaksi.


title: Naruhiko Higashikuni

text: Naruhiko Higashikuni (, ”Naruhiko, prinssi Higashikuni”, vuodesta 1947 ) 3. joulukuuta 1887 – 20. heinäkuuta 1990) oli Japanin 30. pääministeri ajanjaksona 17. elokuuta – 9. lokakuuta 1945.


title: Naruhiko Higashikuni

text: Naruhiko syntyi Kiotossa. Hän on ainoa keisarisuvun jäsen, joka on toiminut Japanin pääministerinä, sekä Japanin pääministeri, jonka kausi jäi kaikkein lyhyimmäksi. Hänen kautensa kesti 54 päivää.


title: Naruhiko Higashikuni

text: Naruhiko meni 18. toukokuuta 1915 naimisiin Meiji-keisarin yhdeksännen tyttären, prinsessa Toshikon (11.5.1896 – 5.3.1978) kanssa. Parilla oli neljä poikaa:Naruhiko nousi Japanin armeijan kenraaliksi ja oli vuodesta 1939 Ylimmän sotaneuvoston jäsen. Hänelle myönnettiin myös Kinshi kunshō -sotilaspalkinto vuonna 1940. Hän menetti prinssin arvonsa muiden keisarin etäisempiin sukuhaaroihin kuuluvien henkilöiden kanssa 17. lokakuuta 1947.


title: Naruhiko Higashikuni

text: Naruhiko julkaisi vuonna 1968 muistelmansa "Higashikuni nikkin". Hän kuoli sydämen vajaatoimintaan Tokiossa 102-vuotiaana 1990; hän on Japanin historian pitkäikäisin pääministeri ja yksi maailman pitkäikäisimmistä pääministereistä Willem Dreesin, Christopher Hornsrudin ja Antoine Pinayn ohella.


title: Deji Aliu

text: Deji Aliu (s. 22. marraskuuta 1975 Lagos, Nigeria) on nigerialainen pikajuoksija.


title: Deji Aliu

text: Aliun urheilu-ura alkoi kunnolla vuonna 1991, kun paikallisen urheiluseuran valmentaja näki hänen juoksevan koulun kilpailussa. Hän liittyi kyseiseen urheiluseuraan, ja seuraavana vuonna kilpaili jo Soulin nuorten MM-kisoissa, joissa karsiutui 200 metrin juoksun välierissä ajalla 21,44 ja oli mukana Nigerian joukkueessa, joka voitti pronssia 4 x 100 metrin viestijuoksussa. Kaksi vuotta myöhemmin hän voitti nuorten Afrikan-mestaruuden 100 metrin juoksussa ajalla 10,61 sekä 200 metrillä ajalla 21,34. Myöhemmin samana vuonna hän voitti Lissabonissa nuorten maailmanmestaruuden 100 metrillä ajalla 10,17 ja hopeaa 200 metrillä. Göteborgin MM-kisoissa 1995 hän karsiutui 100 metrin toisissa alkuerissä. Seuraavana vuonna Ateenan olympialaisissa tulos oli sama.


title: Deji Aliu

text: Aliu karsiutui Pariisin sisäratojen MM-kisoissa 1997 60 metrin juoksun alkuerissä ajalla 6,59. Myöhemmin samana vuonna hän karsiutui Ateenan ulkoratojen MM-kisoissa 200 metrin välierissä ajalla 20,78. Kaksi vuotta myöhemmin hän sijoittui viidenneksi Maebashin sisäratojen MM-kisoissa 60 metrillä ajalla 6,58. Samoissa kisoissa hän teki uuden Afrikan sisäratojen ennätyksen ajalla 6,48. Myöhemmin samana vuonna hän karsiutui Sevillan ulkoratojen MM-kisoissa 100 metrin toisissa alkuerissä. Nigerian pikaviestijoukkueessa hän sijoittui kolmanneksi, mutta joukkue hylättiin kun selvisi, että Innocent Asonze oli jäänyt jo kesäkuussa 1999 kiinni dopingin käytöstä. Samana vuonna Aliu sijoittui All-Africa Games -kisoissa neljänneksi 100 metrillä ja juoksi Nigerian pikaviestikultaa voittaneessa joukkueessa. Sydneyn olympialaisissa 2000 hän karsiutui välierissä.


title: Deji Aliu

text: Aliu juoksi Lissabonin sisäratojen MM-kisoissa 2001 karsiutuen 60 metrin välierissä. Seuraavana vuonna hän sijoittui Kansainyhteisön kisoissa 100 metrillä neljänneksi ajalla 10,15. Hän selviytyi Birminghamin sisäratojen MM-kisoissa 2003 60 metrin loppukilpailuun, jossa sijoittui kahdeksanneksi. Myöhemmin samana vuonna hän voitti ensimmäisen Nigerian mestaruutensa 100 metrillä. Pariisin ulkoratojen MM-kisoissa hän juoksi 100 metrillä viidenneksi ja kuudenneksi. Samana vuonna hän voitti All Africa Games -kisoissa 100 metrin kilpailun ennätysajallaan 9,95.


title: Deji Aliu

text: Ateenan olympialaisissa 2004 Aliu karsiutui toisissa alkuerissä 100 metrillä toisissa alkuerissä, mutta pikaviestissä hän oli mukana voittamassa olympiapronssia. Seuraavana vuonna hän karsiutui Helsingin MM-kisoissa myös toisissa alkuerissä. Vuonna 2006 hän karsiutui Moskovan sisäratojen MM-kisoissa 60 metrin alkuerissä sekä Kansainyhteisön kisoissa 100 metrin välierissä.


title: Harry Benjamin

text: Harry Benjamin (12. tammikuuta 1885 – 24. elokuuta 1986) oli saksalainen seksologi. Hänet muistetaan hänen uraauurtavasta työstään transsukupuolisuuden parissa sekä teoksestaan "The Transsexual Phenomenon" (1966).


title: Harry Benjamin

text: Benjamin syntyi Berliinissä ja valmistui lääketieteen tohtoriksi 1912 tehtyään väitöskirjan tuberkuloosista. Hän lähti pian Yhdysvaltoihin, jossa hän työskenteli New Yorkissa ja San Franciscossa. Alfred Kinsey esitteli hänelle vuonna 1948 pojan, joka "halusi olla tyttö"; lapsesta tuli Benjaminin varhaisimpia tutkimuskohteita.


title: Harry Benjamin

text: Benjamin havaitsi eron transsukupuolisuuden ja transvestismin välillä, otti käyttöön termin ”transsukupuolisuus” vuonna 1954 ja kohtasi tulevina vuosina lukuisia samankaltaisia tapauksia. Hän oli transsukupuolisuuden ohella kiinnostunut gerontologiasta ja elämän pidennyksestä. Hän itse vastaili vielä 100-vuotiaana haastattelukysymyksiin ja kuoli vasta 101-vuotiaana 1986 New Yorkissa.


title: Harry Benjamin

text: Vuonna 1971 Benjamin julkaisi kirjan "Basic Self-Knowledge, a guide to the Fourth Way work of G. I. Gurdjieff". [ISBN 0877281629]


title: Ranskan kunnallisvaalit

text: Ranskan kunnallisvaalit mahdollistavat paikallishallintoon kuuluvat kunnallisvaltuuston jäsenet, joiden nimitys on ”conseiller municipal”. Heidän joukostaan valitaan kunnanjohtaja eli maire, ja heidän mandaattinsa on kestoltaan kuusi vuotta.


title: Ranskan kunnallisvaalit

text: Kunnanvaltuustojen jäsenet valitaan yleisillä ja suorilla vaaleilla aina kuuden vuoden kaudeksi kerrallaan. Vaalien salaisuus ei ole yhtä täydellinen kuin Suomessa, sillä Ranskassa voi äänestää valtakirjalla toisen puolesta.


title: Ranskan kunnallisvaalit

text:
Kunnanvaltuustojen jäsenet voidaan valita uudelleen. Ranskassa kuntien erot väkiluvun suhteen ovat todella suuria aina muutamasta kunnan asukkaasta miljoonien suurkaupunkeihin. Näin olen valtuutettujen määrä vaihtelee kunnan koon mukaan:
Äänestysoikeutettuja ovat kaikki myös Ranskan kansallisissa vaaleissa äänioikeuden omaavat kansalaiset, eli kaikki jotka:


title: Ranskan kunnallisvaalit

text: Äänestäjä voi äänestää vain oman vaalipiirinsä, eli kuntansa ehdokkaita, kuitenkin suurissa kaupungeissa kuten Lyon, Marseille ja Pariisi kaupunki on jaettu pienempiin vaalipiireihin eli arrondissementteihin eli kaupunginosiin.


title: Ranskan kunnallisvaalit

text: Ranskan kunnallisvaaleissa voivat olla ehdokkaina henkilöt, jotka:


title: Ranskan kunnallisvaalit

text: Vaalilain 10. artiklan mukaan on kiellettyä olla ehdokkaana useammassa kunnassa.


title: Ranskan kunnallisvaalit

text: Kunnanjohtajan eli mairen valitsevat kunnanvaltuuston jäsenet. Hän voi kuitenkin erota tehtävästään vaalikauden aikana ja hänet voidaan myös erottaa, kuitenkaan kunnassa ei tarvitse suorittaa uusia kunnallisvaaleja tämän tähden. Vuodesta 2002 lähtien on ollut mahdollista, että valtuutettu on valittu myös kuntien muodostaman kuntayhtymän puheenjohtajaksi. Tämän valinnat suorittavat kuntayhtymän valtuustojen valitsemat edustajat.


title: Ranskan kunnallisvaalit

text: Vuoden 2001 vaaleista lähtien Ranskan kunnallisvaaleihin ovat voineet osallistua myös muiden Euroopan unionin jäsenmaiden kansalaiset. Heillä on äänioikeuden lisäksi mahdollisuus olla ehdokkaana ja siten tulla valituksi valtuustoon. Tätä ehdokkuutta ja sen toteutumista säätelee Maastrichtin sopimus ja sen artikla 8B.


title: Ranskan kunnallisvaalit

text: Kuitenkaan nämä eurokansalaiset eivät nautin täydellisiä oikeuksia vaalissa, sillä vuoden 1958 perustuslain artikla 88-3 rajoittaa heidän mahdollisuuttaan tulla valituiksi määreiksi tai apulaismääreiksi.


title: Ranskan kunnallisvaalit

text: Jotta eurokansalainen voisi kirjoittautua Ranskan vaalilistalle hänen on:


title: Leonard Slatkin

text: Leonard Edward Slatkin (s. 1. syyskuuta 1944 Los Angeles) on yhdysvaltalainen kapellimestari. Hän on toiminut vuodesta 2008 Detroitin sinfoniaorkesterin ja vuodesta 2010 ranskalaisen Orchestre National de Lyonin musiikillisena johtajana.


title: Leonard Slatkin

text: Sekä isän että äidin puolelta ukrainalaista sukua oleva Slatkin varttui Los Angelesissa. Hänen isänsä oli viulisti ja kapellimestari Felix Slatkin ja äiti sellisti Eleanor Aller. Isä oli konserttimestarina 20th Century Fox-elokuvayhtiön orkesterissa, äiti soolosellistinä Warner Brothers -yhtiön orkesterissa. Vanhemmat soittivat myös kuuluisassa Hollywood String Quartetissa, ja perheen tuttavapiiriin kuului monia muusikoita ja elokuvatähtiä.


title: Leonard Slatkin

text: Slatkin sai stipendin opiskelemaan säveltämistä Indianan yliopistossa, mutta keskeytti opinnot yhden lukukauden jälkeen kun ei halunnut osallistua pakolliseen sotilaskoulutukseen. Isänsä varhaisen kuoleman jälkeen Leonard Slatkin tunsi itsensä vapaaksi toteuttamaan unelmaansa kapellimestarin työstä, huolimatta ujoudestaan. Hän opiskeli Aspenin musiikkijuhlien kurssilla Walter Susskindin johdolla ennen pääsyään Juilliard Schooliin, jossa hän erikoistui orkesterinjohtoon ranskalaisen Jean Morelin johdolla, opiskelutoverinaan muun muassa suomalainen Leif Segerstam. Slatkin debytoi vuonna 1966, ja vuonna 1968 Walter Susskind nimitti hänet Saint Louisin sinfoniaorkesterin avustavaksi kapellimestariksi. Vuonna 1977 Slatkin nimitettiin New Orleansin sinfoniaorkesterin musiikilliseksi neuvonantajaksi.


title: Leonard Slatkin

text: Slatkin johti 1970-luvun lopulla ja vuonna 1980 San Franciscon sinfoniaorkesterin kanssa sarjan Beethoven-festivaalikonsertteja. Hänet tunnetaan mm. Saint Louisin sinfoniaorkesterin pitkäaikaisena ylikapellimestarina 1979–1996, Yhdysvaltain kansallisorkesterin ylikapellimestarina 1996–2008 sekä ylikapellimestarina 2000–2004.


title: Leonard Slatkin

text: Slatkin nimettiin 2006 Nashvillen sinfoniaorkesterin kapellimestariksi. Hän toimii myös Pittsburghin sinfoniaorkesterin vierailevana kapellimestarina alkaen 2008. Hänet otettiin St. Louis Walk of Fameen 1990, ja hän oli vuonna 2003 "National Medal of Artsin" saaneiden joukossa. — Slatkin on vieraillut Suomessa vuosina 1980 ja 2015.


title: Leonard Slatkin

text: Slatkin on vuodesta 2011 ollut naimisissa säveltäjä Cindy McTeen kanssa. Tämä on hänen neljäs avioliittonsa. Kolmannen vaimonsa, sopraano Linda Hohenfeldin kanssa hänellä on poika Daniel.


title: Rauhankappeli

text: Rauhankappeli eli Resvoin kappeli oli vuosina 1913–1920 Helsingin Katajanokalla Uspenskin katedraalin tontilla sijainnut ortodoksinen kappeli. Rauhankappeli pystytettiin Romanovien hallitsijasuvun vallassaolon 300-vuotisjuhlan ja vuonna 1809 solmitun Haminan rauhan eli Suomen Venäjän keisarikuntaan liittämisen 100-vuotisjuhlan kunniaksi. Kappelin juhlalliset vihkiäiset sotilasparaateineen ja jumalanpalveluksineen olivat 27. lokakuuta 1913. Kappelin rakennustyö oli rahoitettu venäläisten toimeenpanemalla kansalaiskeräyksellä. Suomessa kappelia pidettiin Venäjän sortopolitiikan symbolina ja se rakennettiinkin ilman suomalaisten viranomaisten lupaa. Kappelin suunnittelusta oli järjestetty arkkitehtikilpailu, mutta rakennusta ei kuitenkaan toteutettu kilpailun voittaneen suunnitelman mukaisesti. Sen sijaan se toteutettiin venäläiseltä professori L. P. Šiškolta tilatun suunnitelman mukaisesti ja myös kappelin rakennustyöt tehtiin venäläisin voimin.


title: Rauhankappeli

text: Suomen itsenäistyttyä kansallismieliset ylioppilaat tervasivat kappelin eräänä yönä keväällä 1919. Terva imeytyi kappelin vuolukivisiin seiniin niin lujasti ettei kappelin puhdistaminen onnistunut. Kappeli purettiinkin pian tämän jälkeen 1920.


title: Rauhankappeli

text: Helsingin yksityinen kreikkalaiskatolinen seurakunta osti kappelin rakennuskivet ja tiilet rakentaakseen oman Pyhän Nikolauksen kirkon Hietaniemeen. Kappelin suuri muistolaatta päätyi Helsingin Kaupunginmuseoon, kattokruunu sijoitettiin hautausmaan kappeliin, suuri kuparille maalattu jouluikoni Uspenskin katedraaliin ja huipulla ollut risti muistomerkiksi käytöstä poistetulle Hangon ortodoksiselle hautausmaalle.


title: Odetta

text: Odetta Holmes eli Odetta (31. joulukuuta 1930 – 2. joulukuuta 2008) oli afroamerikkalainen laulaja ja kitaristi, jonka ohjelmistoon kuului yhdysvaltalaista kansanmusiikkia, bluesia, jazzia ja spirituaaleja. Hän oli keskeisiä henkilöitä amerikkalaisen kansanmusiikin renessanssissa 1950- ja 1960-luvuilla.


title: Odetta

text: Odetta syntyi Birminghamissa, Alabamassa, kasvoi Los Angelesissa ja opiskeli musiikkia Los Angeles City Collegessa. Hän opiskeli oopperalaulua 13-vuotiaasta ja debytoi musiikkiteatterissa 1944. Hän oli mukana suositun "Finian's Rainbow" -musikaalin (1949) esittäjistössä.


title: Odetta

text: Odetta keskittyi vuodesta 1950 saakka kansanmusiikkiin. Hän muodosti Larry Mohrin kanssa Odetta & Larry -duon, joka levytti vuonna 1954 "Odetta and Larry" -albumin Fantasy Recordsille. Soolouransa alussa hän sai menestystä muiden muassa albumeilla "Odetta Sings Ballads and Blues" (1956), "Odetta at the Gate of Horn" (1957) ja "Odetta Sings Folk Songs" (1963). Martin Luther King, Jr. kutsui häntä vuonna 1961 "amerikkalaisen kansanmusiikin kuningattareksi", ja myös runoilija Maya Angelou esitti hänestä ylistäviä kommentteja.


title: Odetta

text: Odettalla oli myös näyttelijänura. Albumeilla "Odetta and the Blues" (1965) ja "Odetta" (1967) oli kuultavissa entistä huomattavampia jazzvaikutteita, mutta vuosina 1977–1997 hän julkaisi ainoastaan kaksi uutta albumia: "Movin' It On" ja "Christmas Spirituals", molemmat 1987. Hän on sittemmin tehnyt comebackin ja saanut vuonna 1999 National Medal of Artsin. Häneltä ovat myöntäneet saaneensa vaikutteita muiden muassa Janis Joplin, Bob Dylan ja Joan Baez.


title: Odetta

text: Odetta kuoli 77-vuotiaana New Yorkissa.


title: James Godday

text: James Godday (s. 9. tammikuuta 1984 Kaduna) on nigerialainen 400 metrin juoksija.


title: James Godday

text: Godday oli mukana Ateenan olympialaisissa 2004 Nigerian joukkueessa, joka voitti 4 x 400 metrin viestijuoksussa olympiapronssia. Seuraavana vuonna hän karsiutui Helsingin MM-kisoissa 400 metrin välierissä ajalla 46,62. Kansainyhteisön kisoissa 2006 hän karsiutui myös 400 metrin välierissä ajalla 45,80. Myöhemmin samana vuonna hän sijoittui Afrikan mestaruuskilpailuissa viidenneksi ajalla 46,15. Vuonna 2008 hän karsiutui Pekingin olympialaisten välierissä ajalla 45,24.


title: Michael Bratman

text: Michael E. Bratman (s. 25. heinäkuuta 1945) on yhdysvaltalainen filosofi ja Durfee-oppituolin professori Stanfordin yliopistossa. Hänen erikoisalojaan ovat teonfilosofia ja moraalifilosofia.


title: August Cieszkowski

text: August Cieszkowski (1814–1894) oli puolalainen filosofi, taloustieteilijä, yhteiskunnallinen ja poliittinen aktivisti sekä yksi Liga Polskan ja poznańilaisen tiedeseuran Poznańskie Towarzystwo Przyjaciół Naukin (PTPN) perustajista. Filosofina Cieszkowski käsitteli erityisesti teonfilosofiaa.


title: Fred Dretske

text: Frederick Irwin ”Fred” Dretske (9. joulukuuta 1932 Waukegan, Illinois – 24. heinäkuuta 2013) oli yhdysvaltalainen filosofi, joka oli erikoistunut tietoteoriaan, mielenfilosofiaan ja teonfilosofiaan. Hän sai Jean Nicod -palkinnon vuonna 1994. Dretske opetti useita vuosia Wisconsinin yliopistossa, ennen kuin siirtyi Stanfordin yliopistoon. Jäätyään eläkkeelle Stanfordista hän siirtyi Duke Universityyn, jossa hän toimi filosofian tutkijaprofessorina.


title: Fred Dretske

text: Dretsken mielenfilosofinen näkemys oli eksternalistinen, ja siksi hän pyrki useissa kirjoituksissa osoittamaan, ettei ihminen voi saada pelkällä introspektiolla niin paljon tietoa omasta mielestään kuin odottaisi.


title: Ralph Ellison

text: Ralph Waldo Ellison (1. maaliskuuta 1914 – 16. huhtikuuta 1994) oli yhdysvaltalainen kirjailija. Hänet muistetaan parhaiten romaanista "Näkymätön mies" ("Invisible Man"), jolla hän voitti Kansallisen kirjapalkinnon 1953. Hän toimi vuodesta 1975 American Academy for Arts and Lettersin jäsenenä ja sai myös Presidential Medal of Freedomin 1969 sekä National Medal of Artsin ensimmäisten joukossa 1975. Hän kuoli 80-vuotiaana haimasyöpään.


title: M85

text: M85 voi viitata seuraaviin asioihin:


title: Riese Pio X

text: Riese Pio X (myös Riese) on kunta Italian pohjoisosissa Trevison maakunnassa. Se on nimetty samaan tapaan kuin Sotto il Monte Giovanni XXIII, eli kunnan nimeen on lisätty sen kuuluisimman asukkaan nimi. Riese Pio X:n tapauksessa kyseessä on kaupungissa syntynyt paavi Pius X (italiaksi "Pio X"). Riese Pio X:n asukasluku oli vuoden 2015 lopulla 11 067. Kaupunginjohtajana toimii Gianluigi Contarin.


title: Langenhagen

text: Langenhagen on kaupunki Ala-Saksin osavaltiossa, Saksassa. Se sijaitsee noin 19 kilometrin päässä osavaltion pääkaupungista Hannoverista. Hannoverin lisäksi sitä rajaa Garbsenin kaupunki sekä Wedemarkin ja Isenhargenin kunnat. Langenhagenille myönnettiin kaupunginoikeudet 1. maaliskuuta 1959.


title: Langenhagen

text: Langenhagen jaetaan yhdeksään eri kaupunginosaan. Kaupungissa asui noin 53 300 ihmistä vuoden 2015 lopussa.


title: Ibbenbüren

text: Ibbenbüren on keskikokoinen kaupunki ("Mittelstadt") Nordrhein-Westfalenin osavaltiossa Saksassa. Se sijaitsee Teutoburgin metsän luoteislaidalla. Kaupungin läpi virtaa Ibbenbürener Aa -joki. Ibbenbürenille myönnettiin kaupunginoikeudet 1. maaliskuuta vuonna 1724.


title: Ibbenbüren

text: Ibbenbüren jaetaan yhdeksään eri kaupunginosaan ("Stadtteile"). Asukasluvullisesti niistä selvästi suurin on Innenstadt noin 23 000 asukkaallaan. Koko kaupungin asukasluku vuoden 2006 lopussa oli 51 190. Pinta-alaltaan Ibbenbüren on 108,85 neliökilometrin suuruinen, ja asukastiheys on 470 as./km².


title: Ibbenbüren

text: Kaupunkia rajaavat Mettingenin, Westerkappelnin, Saerbeckin, Hopstenin ja Recken kunnat sekä Tecklenburgin ja Hörstelin kaupungit.


title: Stasandros

text: Stasandros (, kuoli ehkä noin 317 eaa.) oli kyproslainen sotilas ja yksi Aleksanteri Suuren seuraajista eli diadokeista. Triparadasoksen jaossa vuonna 321 eaa. hänet nimitettiin Arian ja Drangianan satraapiksi. Stasandros avusti Eumenes Kardialaista tämän taistelussa Antigonosta vastaan. Stasandros komensi Paraitakenen taistelussa ja Gabienen taistelussa osastoa baktrialaista ratsuväkeä. Stasandros teloitettiin ehkä Eumeneen kanssa taistelujen jälkeen. Antigonos antoi kuitenkin Stasandroksen maakunnat eräälle Euitokselle, joka kuoli pian ja jätti Arian ja Drangianan Euagoraalle.


title: Jennifer Hornsby

text: Jennifer Hornsby (s. 1951) on brittiläinen filosofi, joka on erikoistunut mielenfilosofiaan, teonfilosofiaan, kielifilosofiaan ja feministiseen filosofiaan. Hornsby toimii professorina Lontoon yliopiston Birkbeckin collegen filosofian laitoksella.


title: Jennifer Hornsby

text: Hornsby tunnetaan muun muassa monien nykyisen analyyttisen mielenfilosofian "oikeaoppisten" näkemysten vastustamisesta ja J. L. Austinin puheaktien hyödyntämisestä pornografian tarkasteluun.


title: Ramillies

text: Ramillies () on kunta Belgiassa, Vallonian Brabantin provinssissa. Pinta-alaa Ramilliesillä on 48,68 neliökilometriä. 1. tammikuuta 2007 kunnassa asui 5 856 asukasta ja asukastiheys oli 120 as./km². Kunnan pormestarina toimii Danny Degrauwe. Ramilliesin kunnantalo sijaitsee Gérompontin kylässä.


title: Ramillies

text: Ramillies muodostuu seuraavista kylistä: Autre-Eglise, Bomal, Geest-Gérompont-Petit-Rosière, Gérompont, Grand-Rosière-Hottomont, Huppaye, Mont-Saint-André ja Ramillies-Offus.


title: Ramillies

text: Ramilliesin alueella käytiin 23. toukokuuta 1706 Espanjan perimyssotaan kuuluva Ramilliesin taistelu. Taistelu päättyi Ranskaa vastaan taistelleen liittokunnan, johon kuuluivat Alankomaat ja Englanti, voittoon.


title: Ramillies

text: Ramilliesin väkiluvun kehitys vuodesta 1993 vuoteen 2007:


title: Stalker (elokuva)

text: Stalker () on venäläisen Andrei Tarkovskin ohjaama tieteiselokuva vuodelta 1979. Se pohjautuu Arkadi ja Boris Strugatskin romaaniin "". Elokuva palkittiin Cannesin elokuvajuhlilla tuomariston erikoispalkinnolla 1980, se sai myös Fipresci-palkinnon 1981 ja Ekumeenisen erikoispalkinnon 1982. Elokuvan jälkeen Tarkovskin työskentely Neuvostoliitossa kävi mahdottomaksi, ja hän siirtyi ohjaamaan elokuvia ensin Italiaan, myöhemmin Ruotsiin.


title: Stalker (elokuva)

text: Stalker on taide-elokuva ja tarjoaa aineksia filosofiseen tulkintaan. Jo se, että elokuva on kahdenlaisella tavalla toteutettu, on paljon puhuvaa; vyöhykkeen näkymät ja Stalkerin raajarikkoisen, yliluonnollisia voimia omaavan tyttären silmin nähdyt osat ovat värillisiä, muut mustavalkoisia: tyttö ja vyöhyke edustavat tulevaisuutta - muut menneisyyttä. Toisin kuin kirjassa, elokuvassa ei suoraan sanota että tytön salaperäiset voimat ja raajarikkoisuus olisivat suoraan aiheutuneet jostain hänen isänsä vyöhykkeellä kokemasta. Kirjan tekstin voi tulkita viittaavan säteilyyn.


title: Stalker (elokuva)

text: Tarkovski on syventänyt ja vakavoittanut Strugatskien alkuperäistä varsin rentoa tekstiä, mikä tekee elokuvasta huomattavasti kirjaa intensiivisemmän kokemuksen. Hän on myös itse lavastanut Vyöhykkeen raunioituneet maisemat, jotka sitten kuvaaja on uskollisesti ja mielikuvituksekkaasti tallentanut.


title: Stalker (elokuva)

text: Elokuva on kuvattu Tallinnan satama-alueella ja Linnamäen voimalaitoksessa.


title: Stalker (elokuva)

text: Stalker (Aleksandr Kaidanovski) on henkilö, joka vie ihmisiä salaperäiselle "Vyöhykkeelle", jonka otaksutaan syntyneen meteoriitin iskeytymisen, ulkoavaruudesta kotoisin olevien vierailijoiden, ydinonnettomuuden tai jonkin vastaavan tuloksena. Valtio on lopettanut "Vyöhykkeen" tutkimisen huomattuaan sen mahdottomaksi, ja ainoastaan vartioi tiukasti eristettyä aluetta.


title: Stalker (elokuva)

text: Kirkkaanvärisessä erikoissuojapuvussa Vyöhykkeelle tehty virkamatka, josta kirja alkaa, on elokuvasta jätetty pois. Samoin pois on jätetty vyöhykkeen erikoisuudet, painovoimakeskittymät eli "hyttyskaljut", tappava kolloidinen kaasu eli "velhon hyytelö" ja oudot esineet, kuten "mustat roiskeet", "patterit" ja "tyhjiöt". Tarkkaan ottaen näyttää siltä, että elokuvaan on kelpuutettu vain satunnaisia otoksia ja kirjan viimeinen luku.


title: Stalker (elokuva)

text: Monenlaiset motiivit ajavat ihmisiä eristetylle alueelle, ja Stalker on opas, joka johdattaa heidät sinne löytämiään salapolkuja pitkin. Stalker lähtee matkaan mukanaan kirjailija ja professori, jotka hän pyrkii johdattamaan "Huoneeseen", paikkaan jossa kaikki toiveet voivat toteutua. "Vyöhyke" ei kuitenkaan päästä kolmikkoa helpolla. Mikään ei pysy siellä samanlaisena, mitään ei voi ennustaa, ja vain harvat ovat palanneet sieltä elävinä.


title: Stalker (elokuva)

text: Kymmenestä suomalaisesta ensi-iltakriitikosta seitsemän antoi "Stalkerille" täydet neljä tähteä, kaksi arvostelijaa kolme tähteä ja yksi kaksi tähteä, keskiarvona 3,6 tähteä neljästä. Vain uusintaensi-iltaan tuotu "Seitsemän samuraita" sai Suomessa paremmat pisteet tammikuun ja elokuun lopun 1980 välillä teatteriohjelmistoon tulleista elokuvista.


title: Stalker (elokuva)

text: Vuonna 2018 BBC:n kansainvälinen asiantuntijaraati äänesti "Stalkerin" kaikkien aikojen 50 parhaan ei-englanninkielisen elokuvan joukkoon.


title: Portugalin Grand Prix 1996

text: Portugalin Grand Prix 1996 oli Formula 1 -sarjan historian 596. osakilpailu, joka ajettiin 22. syyskuuta 1996 Estorilin radalla. Kilpailun voitti Williamsilla ajanut Jacques Villeneuve, jolle voitto oli kauden neljäs. Williamsin menestystä täydensi Damon Hill, sijoittumalla toiseksi. Kaksi edellistä kilpailua voittanut Michael Schumacher jäi nyt kolmanneksi.


title: Arvo Sotavalta

text: Arvo August Sotavalta, vuoteen 1900 Richter, (7. tammikuuta 1889 Lempäälä – 21. helmikuuta 1950 Helsinki) oli suomalainen kielitieteilijä.


title: Arvo Sotavalta

text: Sotavallan vanhemmat olivat tilanomistaja Johan August Sotavalta ja Emma Sofia Suomi. Hän oli naimisissa vuosina 1917–1927 Evi Marguerita Hjeltin kanssa, jonka isä oli valtioneuvos Edvard Hjelt.


title: Arvo Sotavalta

text: Sotavalta pääsi ylioppilaaksi 1908 Tampereen Reaalilyseosta. Hän valmistui filosofian maisteriksi 1914 ja filosofian lisensiaatiksi ja tohtoriksi 1923 Helsingin yliopistosta. Tampereen Reaalilyseon ylioppilasluokalla 1908 olivat myös Lauri Pohjanpää ja F. E. Sillanpää, jotka olivat Arvo Sotavallan ystäviä sekä koulu- ja opiskelutovereita.


title: Arvo Sotavalta

text: Sotavalta tutki suomalais-ugrilaisia kieliä. Arvo Sotavalta oli G. J. Ramstedtin apulaisena tämän tutkimusmatkalla Mongoliaan 1912. Se oli Ramstedtin seitsemästä idänretkestä viimeinen. Matkalle lähdettiin keväällä 1912 matkustamalla junalla Pietariin ja sieltä edelleen Urgaan Pohjois-Mongoliaan. Sieltä lähdettiin kymmenen hevosen karavaanilla tutkimusmatkalle, joka ulottui aina Selengajoen varrella olevaan Baibalykiin asti. Matkan tarkoitus oli tutkia muinaisen Tyrk-kansan ja sitä seuranneiden uigurien historiaa sekä tutustua mongolien nykykieleen. Matkalaiset palasivat kotimaahan joulun alla 1912. Arvo Sotavalta toi matkalta muun muassa mongolien asusteita, jotka hän lahjoitti Kansallismuseoon.


title: Arvo Sotavalta

text: Sotavalta toimi Helsingin yliopiston lainopillisen tiedekunnan suomenkielen opettajana 1924–1950, foneettisen laitoksen amanuenssina 1928–1950 sekä fonetiikan dosenttina 1940–1950. Hän oli myös Suomalaisen kirjallisuuden edistämirahaston sihteerinä 1922–1933, Helsingin suomalaisen lyseon tunti- ja sijaisopettajana 1924–1929 ja kauppakorkeakoulun opettajana 1929–1931.


title: Arvo Sotavalta

text: Sotavallan sisar oli tekstiilitaiteilija Impi Sotavalta.


title: Kenny Chesney

text: Kenneth Arnold "Kenny" Chesney (s. 26. maaliskuuta 1968) on yhdysvaltalainen countrymuusikko.


title: Kenny Chesney

text: Chesney syntyi Knoxvillessä, Tennesseessä. Hän kasvoi Luttrellin pikkukaupungissa ja valmistui Caruthers High Schoolista, sitten East Tennessee State Universityssä. Hänen ensimmäinen albuminsa "In My Wildest Dreamsin" (1994) singlet olivat vain kohtuullisia menestyksiä, ja ensimmäinen suurhitti oli "Fall in Love", joka nousi Country Top 10 -listalle vuonna 1995.


title: Kenny Chesney

text: Chesneyn "She's Got It All" ilmestyi elokuussa 1997 ja vietti kolme viikkoa listaykkösenä. Muihin listaykköshitteihin lukeutuvat "How Forever Feels" (kuusi viikkoa 1999), "The Good Stuff" (seitsemän viikkoa 2002) ja "There Goes My Life" (seitsemän viikkoa 2003) sekä "When the Sun Goes Down" -duetto (kolme viikkoa 2004) Uncle Krackerin kanssa.


title: Kenny Chesney

text: Chesney on nimetty Country Music Associationin "vuoden esittäjäksi" 2004 ja 2006. Hän solmi 9. toukokuuta 2005 lyhyeksi jääneen avioliiton näyttelijä Renée Zellwegerin kanssa Yhdysvaltain Neitsytsaarten Saint Johnilla.


title: Oulujärvi (Pello)

text: Oulujärvi on järvi Pellon kunnassa Lapissa. Se sijaitsee Tornionjokilaaksossa Suomen ja Ruotsin rajalla ja on yhteydessä Tornionjokeen. Järven lähistöllä sijaitsee muun muassa leirintäalue.


title: Eldred G. Smith

text: Eldred Gee Smith (9. tammikuuta 1907 Lehi, Utah, Yhdysvallat – 4. huhtikuuta 2013) oli Myöhempien Aikojen Pyhien Jeesuksen Kristuksen kirkon emerituspatriarkka, joka toimi johtavana patriarkkana vuosina 1947–1979. Hän oli Hyrum G. Smithin poika. Ei ole varmaa, aikovatko mormonit nimittää uuden johtavan patriarkan Smithin kuoleman jälkeen, vaikka häntä on virallisissakin yhteyksissä kutsuttu "viran viimeiseksi haltijaksi". Tammikuussa 2011 Eldred G. Smithistä tuli pisimpään palvellut kirkon yleisauktoriteetti, tuolloin hän ohitti presidentti David O. McKayn aikaisemman ennätyksen 64 vuotta.


title: Häädemeeste

text: Häädemeeste () on pienkauppala ja entinen kunta Virossa, Pärnumaan maakunnan eteläosassa.


title: Häädemeeste

text: Kunnan asukasluku oli 3 056 (2010), pinta-ala 390,34 neliökilometriä ja asukastiheys 7,8 asukasta neliökilometrillä. Häädemeesten alueen eteläosassa on Ikla-niminen kylä. Iklassa on rajanylityspaikka Latviaan.


title: Häädemeeste

text: Vuoden 2017 kuntauudistuksessa Häädemeeste ja Tahkuranna yhdistettiin uudeksi Häädemeesten kunnaksi. Uudessa Häädemeesten kunnassa sijaitsee Häädemeesten pienkauppala.


title: Häädemeeste

text: Häädemeesten naapurikunnat olivat; pohjoisessa Tahkuranna, idässä Saarde ja Surju sekä etelässä Latvian valtio. Häädemeesten kyläneuvosto muutettiin Häädemeesten kunnaksi 6. joulukuuta 1990.


title: Häädemeeste

text: Vuonna 2011 silloisessa Häädemeesten kunnassa oli 2 473 asukasta, joista 2 409 (97,4 %) oli virolaisia, 24 (1,0 %) venäläisiä ja 36 (1,5 %) muita kansallisuuksia.


title: Rosalind Hursthouse

text: Rosalind Hursthouse on moraalifilosofi, joka tunnetaan työstään uusaristoteelisen hyve-etiikan alalla. Hursthouse toimii Aucklandin yliopiston filosofian professorina. Aiemmin hän on opettanut Open Universityssä Isossa-Britanniassa sekä Kalifornian yliopistossa Los Angelesissa.


title: Vanhoillislestadiolaisuus ja ehkäisy

text: Vanhoillislestadiolaisuudessa syntyvyyden säännöstelyyn suhtaudutaan enimmäkseen kielteisesti. Vanhoillislestadiolaisuus on Pohjois-Euroopan suurimman herätysliikkeen lestadiolaisuuden suurin suuntaus. Vanhoillislestadiolaisten raamatuntulkinnan mukaan lapsirajoitus, jolla nimellä ehkäisyä aiemmin kutsuttiin, on syntiä. Ehkäisy torjutaan, koska sitä pidetään Jumalan luomistyöhön puuttumisena ja siten syntinä. Ehkäisyn käyttämättömyydestä tietysti seuraa, että monet vanhoillislestadiolaisperheet ovat hyvin monilapsisia. Vanhoillislestadiolaisuuden kielteisestä suhtautumisesta ehkäisyyn on liikkeen ulkopuolella käytetty myös nimitystä "ehkäisykielto". Kielteisestä suhtautumisesta ehkäisyyn liike on saanut kritiikkiä.


title: Vanhoillislestadiolaisuus ja ehkäisy

text: Lestadiolainen herätys puhkesi 1840-luvulla Ruotsin Lapissa yhteiskuntaan, jossa ehkäisyä pidettiin yleisesti syntinä.[Lähde?] Herätyksen voimakkailla saarnoillaan aikaansaanut Lars Levi Laestadius rinnasti ehkäisyä käyttävät naiset Perkeleeseen, jota hän piti huorana. Laestadius katsoo, että huoran luontoon kuuluu, ettei hän halua äidiksi, vaan haluaa sukupuolielämästä vain seksuaalista nautintoa. Laestadiuksella oli itsellään 15 lasta yhdessä vaimonsa Brita Katharinan kanssa. Laestadiuksen kielenkäyttöön yleisesti suhtauduttiin 1800-luvulla kriittisesti, mutta ei sinänsä se, että hän piti ehkäisyä hyvin tuomittavana, ollut aikaan nähden poikkeuksellista. Useimmat tunnustukselliset kristityt pitivät ehkäisyä syntinä 1900-luvun alkuvuosikymmeniin saakka.


title: Vanhoillislestadiolaisuus ja ehkäisy

text: Ehkäisyn vielä v. 1908 torjunut anglikaanikirkko hyväksyi ensimmäisenä aiemmin ehkäisyn torjuneena kirkkona maailmassa ehkäisyn v. 1930. Muutoksen tuulet puhalsivat myös luterilaisuudessa. Kirkkohistorioitsija, filosofian tohtori Seppo Lohi sIteerasi kansantalouden professori Lauri af Heurlinä, joka 1945 julkaisemassaan kirjasessa "Syntyvyyden säännöstely ja väestöpolitiikka" kummasteli, miksi kirkonmiehet kaihtavat ottamasta kantaa syntyvyyden säännöstelyyn.


title: Vanhoillislestadiolaisuus ja ehkäisy

text: Ehkäisy nousi vanhoillislestadiolaisten keskusjärjestön SRK:n puhujainkokouksessa keskustelun aiheeksi vuonna 1945 Alustajana oli kirkkoherra Kullervo Hulkko. Hulkon mukaan lapsirajoitus on Jumalan sanaa ja hyvää omaatuntoa vastaan. Vanhoillislestadiolaisten ehkäisykantaa tutkineen Päivi Alasuutarin mukaan vanhoillislestadiolaisten kielteinen suhtautuminen ehkäisyyn pohjautuu vanhaan perinteeseen.


title: Vanhoillislestadiolaisuus ja ehkäisy

text: Ehkäisyn aiemmin torjunut Suomen evankelis-luterilainen kirkko hyväksyi ehkäisyn vuonna 1952. Alasuutarin mukaan suomalainen yhteiskunta suhtautui yleisesti ehkäisyyn kielteisesti 1960-luvulle asti. Suhtautuminen ehkäisyyn ei ollut vanhoillislestadiolaisuuden v. 1960 niin sanotun pappishajaannuksen julkinen syy, mutta se saattoi vaikuttaa omalta osaltaan taustalla. Tällöin yli puolet vanhoillislestadiolaisista papeista irtaantui SRK:n edustamasta vanhoillislestadiolaisen liikkeen pääuomasta elämänsanalaisuudeksi.


title: Vanhoillislestadiolaisuus ja ehkäisy

text: Vanhoillislestadiolaisten puhujien ja seurakuntavanhinten kokouksessa keskusteltiin uudelleen ehkäisystä v. 1967. Alustajana toimi Lauri Taskila. Vuoden 1945 kannanottoa noudatellen myös vuoden 1967 kannanotto oli ehkäisykielteinen. Sen mukaan lapsirajoitus on syntiä kaikissa muodoissaan.


title: Vanhoillislestadiolaisuus ja ehkäisy

text: Päätöstä telkemässä ei ollut yhtään vanhoillislestadiolaista naista. Naiset ovat olleet tässä eniten itseään koskevassa kysymyksessä hyvin hiljaa aina 2000-luvulle saakka. Vanhoillislestadioalisten naisten käsityksiä ja kokemuksia äitiydestä ja kaikesta siihen liittyvästä on Alasuutarin varhaisen tutkimuksen jälkeen alettu laajemmin tutkia vasta aivan viime vuosina, ensimmäisinä tutkijat Merja Kutuniva (Lapin yliopisto), Meri-Anna Hintsala (Helsingin yliopisto) ja Kati Toivio (Itä-Suomen yliopisto). Tuloksista on paljastunut, että herätysliikkeen johtajina ja hengellisinä auktoriteetteina ovat aina toimineet miehet, jotka ovat ohjailleet sitä, mitä naisista ja naisen roolista on liikkeessä opetettu ja julkaistu..


title: Vanhoillislestadiolaisuus ja ehkäisy

text: Vanhoillislestadiolaisten viikkojulkaisuun Päivämieheen on kaikkiaan kirjoitettu satoja artikkeleita, jotka käsittelevät tai sivuavat ehkäisyä. Ehkäisyä käsittelevät kirjoitukset eivät muodostane siitä huolimatta kovin merkittävää osuutta Päivämiehen kirjoituksista. Ehkäisystä keskusteltiin vanhoillislestadiolaisuudessa erityisesti 1960-luvun lopulla ja 1970-luvulla, jolloin myös Päivämiehessä oli paljon artikkeleita aiheesta.


title: Vanhoillislestadiolaisuus ja ehkäisy

text: Vuonna 2013 julkinen keskustelu voimistui Pauliina Rauhalan esikoisromaanin Taivaslaulu herättämän kiinnostuksen myötä..


title: Vanhoillislestadiolaisuus ja ehkäisy

text: Vanhoillislestadiolaisten v. 2005 virallisen kannanoton mukaan Jumala on elämän ja kuoleman Herra ja elämän luominen on hänen käsissään.


title: Vanhoillislestadiolaisuus ja ehkäisy

text: SRK:n entisen puheenjohtajan Erkki Reinikaisen mukaan uskovaisten elämään ei ole kuulunut millään aikakaudella syntyvyyden säännöstely. Reinikaisen mukaan se on ollut aiemmin myös kirkon kanta. Reinikaisen mielestä SRK ei kuitenkaan ole määrännyt käyttäytymisnormeja vanhoillislestadiolaisille aviopuolisoille, vaan ehkäisyn ja aborttien torjuminen nousee jokaisen kohdalla uskon perusteista omakohtaisena asiana.


title: Vanhoillislestadiolaisuus ja ehkäisy

text: SRK:n entisen pääsihteerin Aimo Hautamäen mukaan uskovaiset isät ja äidit ovat ymmärtäneet, että Raamatun opetukseen kuuluu luovuttamattomana arvona usko Jumalaan elämän ja kuoleman Herrana. Hautamäen mukaan lapset koetaan vanhoillislestadiolaisessa kristillisyydessä Jumalan lahjoiksi, jotka tuovat elämään siunausta, iloa, sisältöä ja rikkautta. Hautamäen mielestä suurtenkin perheiden vanhemmat haluavat ottaa lapset vastaan, vaikka se saattaa merkitä jostakin luopumista. Hautamäki katsoo, että avioliittoon kuuluvan sukupuolielämän seurauksena Jumala antaa lapsia, jos niin hyväksi näkee. Hautamäen mukaan Jumala antaa joidenkin avioliittoon useita lapsia, toisiin muutamia, joihinkin ei yhtään. Hautamäen mielestä kysyy uskoa jättää lasten määrän säätely Jumalalle.


title: Vanhoillislestadiolaisuus ja ehkäisy

text: SRK:n "Muutoksen keskellä" -kirjan mukaan aborttia pidetään murhana ja syntyvyyden säännöstelyyn suhtaudutaan torjuvasti.


title: Vanhoillislestadiolaisuus ja ehkäisy

text: Tuorein SRK:n kannanotto ehkäisykysymykseen on vuodelta 2009: "Minä uskon Jumalaan, Isään". SRK:n johtokunta julkisti kannanoton Oripään suviseurojen yhteydessä pidetyssä tiedotustilaisuudessa. Kannanotto julkaistiin Päivämiehessä ja SRK:n nettisivulla. Kannanotto poistettiin nettisivulta helmikuussa 2011.


title: Vanhoillislestadiolaisuus ja ehkäisy

text: SRK:n kannanoton mukaan


title: Vanhoillislestadiolaisuus ja ehkäisy

text: Sunnuntaisuomalaisen mukaan ehkäisyä käyttävät lestadiolaisnaiset salaavat ehkäisyn suvultaan ja useimmiten turvautuvat siihen vasta sitten, kun ovat ajautuneet uupumukseen tai masennukseen. Koulutetuilla naisilla syynä on työn ja suurperheen yhdistämisen vaikeus.


title: Vanhoillislestadiolaisuus ja ehkäisy

text: Päivi Alasuutari pitää vanhoillislestadiolaisten ehkäisykantaa ehdottomana ehkäisykieltona. Alasuutarin mukaan ehkäisyn torjuvan kannan säilyminen vanhoillislestadiolaisuudessa liittyy 1960-luvun yhteiskunnalliseen murrokseen. Asenne pohjautui Alasuutarin mukaan uskonnon tuomaan – Alasuutarin mielestä askeettiseen – sukupuolimoraaliin ja runsasta syntyvyyttä suosivaan väestöpolitiikkaan. Alasuutarin mukaan vanhoillislestadiolaisille ehkäisystä tuli tuolloin muuttuvan yhteiskunnan ja maaseudun autioitumisen symboli. Hänen loppupäätelmänsä mukaan kielteinen kanta ehkäisyyn on vanhoillislestadiolaisuuden konservatiivisen ideologian vastaisku ehkäisylle kielteisten merkitysten puolesta. Alasuutarin mukaan ehkäisyä pidettiin vanhoillislestadiolaisuudessa ennen jopa murhana. Hän katsoo, että vanhoillislestadiolaisten ehkäisyideologia on aate, jonka vuoksi ollaan tietoisesti valmiita kuolemaan. Alasuutarin mukaan nykyajan hyvinvointiyhteiskunnassa tämän kaltaiset aatteet ovat harvinaisia. "Maassa ryhdyttiin väestöliiton toimesta propagoimaan ehkäisyn hyväksymisen puolesta. Tässä tilanteessa vanhoillislestadiolainen herätysliike reagoi konservatiivisesti, ja ryhtyy ideologiseen taisteluun vanhojen ehkäisylle kielteisten merkitysten puolesta."


title: Vanhoillislestadiolaisuus ja ehkäisy

text: Keski-Pohjanmaan keskussairaalan synnytysosaston ylilääkäri Markku Mustosen näkemyksen mukaan käytännössä voidaan katsoa, että vanhoillislestadiolaisilla on ehkäisykielto. Mustonen pitää kantaa ongelmallisena. Esimerkiksi keisarileikkauksia saatetaan joutua tekemään usein, jolloin riskit lisääntyvät. Keski-Pohjanmaalla on vaikeita tapauksia muutama vuodessa. Mustonen ei oman 30 vuoden uransa aikana ole kuullut, että vanhoillislestadiolaisia monisynnyttäjiä olisi hänen alueellaan kuollut synnytyksiin.


title: Vanhoillislestadiolaisuus ja ehkäisy

text: Oulun yliopistollisen sairaalan synnytysten, naistentautien ja äitiyshuollon erikoislääkäri Tytti Raudaskosken mukaan monisynnyttäjä-äitejä käy vuosittain lähellä kuolemaa, jolloin heidät voidaan pelastaa vain tehohoidolla.


title: Vanhoillislestadiolaisuus ja ehkäisy

text: Alasuutarin mukaan terveille naisille runsaskaan lapsenteko ei ole fyysisesti vaarallista, mutta joidenkin sairauksien, kuten reuman ja diabeteksen, hoitaminen raskauden aikana on vaikeaa. 1970-luvun lopulla uutisissa raportoitiin tapauksista, joissa lääkärit kertoivat ehdottaneensa naisille sterilisaatiota huonon terveyden vuoksi. Teologian tohtori, dosentti Ilkka Pyysiäisen käsityksen mukaan Rauhanyhdistys ei antanut tähän lupaa, jolloin raskaaksi tullut äiti kuoli. Alasuutarin mukaan liikkeen piirissä on kuollut naisia, koska heidän terveytensä ei ole kestänyt usein toistuvia raskauksia ja synnytyksiä.


title: Vanhoillislestadiolaisuus ja ehkäisy

text: Kirkkososiologian professori Jouko Sihvo pitää vanhoillislestadiolaisten ehkäisykantaa ehkäisykieltona. Hän katsoo, että ehkäisyn noustua polttavaksi aiheeksi sen kieltoa on perusteltu niin perusteellisesti, ettei mitään porsaanreikiä ole jäänyt. Sihvon mukaan ehkäisyä ei ole sallittu edes silloin, vaikka raskaus ja synnytys olisi lääketieteellisesti arvioitu äidille hengenvaaralliseksi. Alasuutarin mukaan myös seksistä pidättäytyminen avioliitossa yhteisestä sopimuksesta on kielletty vuonna 1974. Lisäksi äitejä on Alasuutarin mukaan kehotettu olemaan onnellisia, mitä Alasuutari pitää moralisointina.


title: Vanhoillislestadiolaisuus ja ehkäisy

text: Ihmisoikeusliiton pääsihteeri Kristiina Kouros pitää vanhoillislestadiolaisten ehkäisykantaa ehkäisykieltona. Hänen mukaansa vanhoillislestadiolaisten yhteisöllinen ehkäisykanta loukkaa ihmisoikeuksia, koska Kouroksen mukaan on tärkeämpää puolustaa ihmisiä kuin uskonnonvapautta käsitteenä.


title: Vanhoillislestadiolaisuus ja ehkäisy

text: Vanhoillislestadiolaisen kymmenen lapsen äidin, terveydenhoitaja Terttu Holmin mukaan liikkeen omissa julkaisuissa, kuten Päivämiehessä, olisi todettava avoimesti, että ehkäisy terveydellisistä syistä on sallittua. Holmi katsoo, että ehkäisyyn hoitokeinona turvautumisen ei tulisi johtaa herätysliikkeen ulkopuolelle sulkemiseen.